SAGINI3: 3 Ιουλ 2015\nΤραγικοί η μοιραίοι ?\nΖόφος. Ξερό κι άγονο τοπίο μοιάζει η Χώρα στα χρόνια της κρίσης. Στέγνωσε. Αποψιλώθηκε.\nΚακογουστιά και χυδαιότητα το παραχθέν προϊόν του δημόσιου βίου.\nΟι ιδεοληψίες, οι απολυτότητες και η μισαλλοδοξία είναι το θεωρητικό υπόβαθρο του κοινωνικού εκφασισμού. Η δύνη ανέσυρε στον αφρό ότι πιο απεχθές, σκοτεινό και αλλότριο είχε κρυμμένο το γένος.\nΗ κοινωνία αποσυντίθεται. Ό,τι δημιουργικό, παραγωγικό και φρέσκο διαθέτει ετούτος ο τόπος, πνίγεται μες στις αποκρουστικές αναθυμιάσεις και τα απόνερα. Και λοιπόν;\nΟι βλάβες που έχει υποστεί η χώρα, μοιάζουν να είναι μη αναστρέψιμες.\nΠολυτραυματίας, η δόλια, κείται σε κωματώδη κατάσταση. Για να αναρρώσει, πρωτίστως, θα πρέπει να διαγνωστούν επαρκώς τα δομικά αίτια της εθνικής τραγωδίας. Θα το επιχειρήσουμε:\nΝαι ή Όχι; Η χώρα θα υπερβεί αξιοπρεπώς την αυτοκτονική της μακαριότητα.\nΗ ευθύνη, όλη δική μας.\nΆραγε έφταιξε ο νηπιακός καπιταλισμός που ποτέ δεν ενηλικιώθηκε, ή η ατροφική αστική μας δημοκρατία;\nΜήπως η ανεπαρκέστατη αστική τάξη με τα ευνουχισμένα εθνικά της χαρακτηριστικά;\nΈφταιξε η αδηφαγία της κρατικοδίαιτης μεσαίας τάξης, ή τα απαίδευτα χαμηλά κοινωνικά στρώματα;\nΜήπως η αγροτιά της πρέφας και των επιδοτήσεων, ή η ανημποριά της εκκολαπτόμενης φτωχολογιάς;\nΠοιοι ευθύνονται για την κατάντια: οι άνεργοι ή οι άεργοι, οι ιθαγενείς ή οι μετανάστες; Οι περήφανοι ή οι γονατισμένοι;\nΤα λαίμαργα τζάκια, ή τα πεινασμένα μαγκάλια μάς έκαψαν, εν τέλει;\nΤι μας πλάνεψε;\nΟ ερμαφρόδιτος πατριωτισμός, ή ο αποστεωμένος διεθνισμός ακρωτηρίασε την συλλογική σκέψη μας;\nΟ ανιστόρητος απομονωτισμός, ή η λιγούρικη ευρωλαγνεία μάς αδρανοποίησε, άραγε;\nΟ κοσμοπολίτικος επαρχιωτισμός, ή ο ηθικός μικροαστισμός επιτάχυνε την συνολική μας κατάπτωση;\nΚαι το σύνδρομο του ανάδελφου;\nΤι συντέλεσε στον πολιτικό μας αναλφαβητισμό: η ενδοτικότητα των αριστερο-κεντρο-αδέξιων, ή ο διαλυτικός αυτισμός των άκρων; Ο ανέξοδος εξω-κοινοβουλευτισμός, ή η εξουσιολαγνία των κομμάτων απονεύρωσαν την συλλογική μας συνείδηση;\nΠλάνη. Οι οικόσιτοι λαγοί και τα φλύαρα παπαγαλάκια με το λαδωμένο λαρύγγι μας πλάνεψαν, τάχατες;\nΠοιοι κακόβουλοι τρύπησαν το ονειροπαρμένο μας αερόστατο:\nοι γείτονες, οι εχθροί, ή οι φίλοι;\nΜας την έστησε η ανυπόληπτη πολιτικο-οικονομική ελίτ, ή μήπως μας πούλησαν τα αγοραφοβικά «άνω» λόμπι; Η συμβιβασμένη πνευματική ηγεσία και η εγχώρια διανόηση ήταν παρούσες στο πάρτυ;\nΆλλα λόγια ν` αγαπιόμαστε. Και οι θεσμοί; Η μυωπική δικαιοσύνη και η παχύσαρκη εκκλησία ευθύνονται για την συλλογική ανομία;\nΤα γενεσιουργά αίτια του εγκλήματος κάρπισαν στις παρωχημένες δομές του κράτους δικαίου, ή στην δολιότητα της ακυβέρνητης Πολιτεία;\nΟι ανεκδιήγητες κυβερνήσεις, το απαξιωμένο κοινοβούλιο ή τα ευρωπαϊκά και διεθνή φόρα είναι οι ηθικοί αυτουργοί της ειδεχθούς πράξης;\nΟ αφορισμός και η υπεκφυγή στο θεμελιώδες ερώτημα που συγκροτεί την ταυτότητα μας δεν είναι η επιτομή του εθνικού μας ζητήματος;\nΠαραδοθήκαμε, ηττηθήκαμε, ή μας πρόδωσαν οι Εφιάλτες ονείρων.\nΕυθύνεται το σαθρό σύστημα εξουσίας της μεταπολίτευσης, λένε κάποιοι και καθάρισαν.\nΕλλιπές και ανιστόρητο επιχείρημα, ιδιοτελές, σχεδόν ανόητο.\nΚαι η συλλογική ευθύνη; Ευφυές ιστορικό τέχνασμα, η κρίση, εγγενές δημιούργημα του συλλογικού DNA μας.\nΤίποτα δεν δημιουργείται εν κενώ. Η πολιτική τάξη της χώρας είναι το ακριβές είδωλο του συλλογικού μας καθρέπτη.\nΦτύνοντας την, επιτέλους, φτύνουμε τα μούτρα μας. Και οι πλατείες; Παθητικά ενεργούμενα είμαστε, δήθεν μιας ύποπτης συνομωσίας που οι ίδιοι εφηύραμε.\nΤελούμε σε κατάσταση εθνικής αυτοχειρίας. Αδύναμοι να διαχειριστούμε την μοίρα μας, ιστορικά, θα εγγραφούμε ως οι τραγικοί και οι μοιραίοι ετούτου του τόπου – οι φυσικοί αυτουργοί ειδεχθούς πράξης.\nΗ λύση του προβλήματος είναι στο χέρι μας.\nΚοιτάζω την ανοιχτή μου παλάμη – μούτσα στα μούτρα μου. Το κάθε δάχτυλο έχει την δική του αξία: εκτός από τον δείκτη του ξερόλα που δείχνει τους πάντες πλην εαυτού και τον μεσαίο του μάγκα που γαμεί και δέρνει ό, τι κινείται και αναπνέει, ναι, υπάρχει και ο αντίχειρας που όταν σηκώνεται δείχνει εμένα. Ε και;\nΌ,τι θέλω ακούω και βλέπω - σύμπτωμα αυτάρεσκου ωτακουστή ή τυχάρπαστου ηδονοβλεψία; Αμετανόητος.\nΤι είμαι εντέλει: πολίτης ή idiot; Είμαι ό,τι αντέχω.\nΑνυπόληπτοι μπροστάρηδες, όχλος φοβικός και απαίδευτος η χυλώδη της μάζα.\nΣτημένο παζάρι η εκκλησία του δήμου.\nΆραγε αυτή είναι η δύσμοιρη Μάνα της άμεσης δημοκρατίας και των μύθων, ή είναι το παραπληγικό εικονικό της ομοίωμα που ασμένως αναπαράγουμε;\nΗ Ελλάδα έπαψε να ερωτοτροπεί με τη μοίρα της. Ψυχορραγεί.\nΑν καταλήξει, θα συμβεί από ψυχική ανεπάρκεια. Η λιγοψυχιά γεννά ριψάσπιδες, άρα, υποτελείς και δουλικούς υπηκόους. Μπουλούκι ατάχτων ο περιούσιος λαός των Ελλήνων, στις πλατείες αγανακτεί και εξεγείρεται.\nΑνεπαρκές το ερώτημα. Μα πιο θα ήταν το εθνικό πρόταγμα που θα ξαναέβαζε την Χώρα στο παιγνίδι του ιστορικού γίγνεσθαι, υπερβαίνοντας το διχασμό του δίλημμα;\nΨυχομαχώντας την βλέπω να ακουμπά τρυφερά στην ανατολίτικη πλευρά της διττής φύση της, ανασηκώνεται, στρέφει το βλέμμα της προς την Δύση και με πείσμα αποφασίζει να ζήσει:\nΌχι στην αυτοκτονική και ανιστόρητη ρήξη,\nΝαι στην φυγή προς τα εμπρός. Τώρα!\nΠοιος έχει την ευθύνη, λοιπόν;\nΈνα είναι βέβαιο: ο θεός δεν φταίει. Ο Νίτσε τον πέθανε.\nΛευτέρης Κουλιεράκης, συγγραφέας.\n«Άρριζοι», ο τίτλος του τελευταίου του μυθιστορήματος.\nΑναρτήθηκε από George Mantjoros στις 9:43 π.μ.


Για το ξεπούλημα των φραγμάτων Πουρνάρι 1 και 2 – Όλγα Γεροβασίλη\nΓια το ξεπούλημα των φραγμάτων Πουρνάρι 1 και 2\nΕπιβεβαιώθηκαν οι φόβοι που είχαμε εκφράσει πρόσφατα με σχετική ανακοίνωση περί πώλησης του φράγματος Πουρναρίου Άρτας.\nΜε ένα νέο καταστροφικό νομοσχέδιο η Συγκυβέρνηση δημιουργεί την λεγόμενη «Μικρή Ιδιωτική Επιχείρηση Ηλεκρισμού», στην οποία δίνει το 30% του παραγωγικού δυναμικού της ΔΕΗ, αλλά και των πελατών της.\nΣε αυτή τη νέα «Μικρή ΔΕΗ» εντάσσει και τους υδροηλεκτρικούς σταθμούς Πουρνάρι 1 και 2 στον ποταμό Άραχθο, ισχύος 331,5MW, μονάδες εθνικής σημασίας για την ενεργειακή επάρκεια στην ευρύτερη περιοχή της Ηπείρου.\nΘεωρούμε ότι δεν έχει κανείς δικαίωμα να διαλύσει και να ξεπουλήσει την στρατηγικότερη δημόσια επιχείρηση της χώρας.\nΗ ΔΕΗ δημιουργήθηκε με τον ιδρώτα και το αίμα του ελληνικού λαού και δεν θα επιτρέψουμε να ξεπουληθεί.\nΩς υποψήφια Περιφερειάρχης Ηπείρου δηλώνω – γι’άλλη μια φορά – την κατηγορηματική μου αντίθεση σε αυτό το σχέδιο που θα επιβαρύνει ακόμη περισσότερο την ήδη δύσκολη οικονομική και ενεργειακή κατάσταση της Περιφερειάς μας.\nΘα αγωνιστούμε για τον δημόσιο χαρακτήρα και την απρόσκοπτη ηλεκτροδότηση της Ηπείρου.\nΘυμίζω και τονίζω ότι το νερό δεν είναι εμπόρευμα, είναι κοινωνικό αγαθό, καλώ δε σε συστράτευση πολίτες, οργανώσεις , κάθε Ηπειρώτη προκειμένου να αποτρέψουμε αυτή την καταστροφική ιδιωτικοποίηση για την Περιφερειά μας.\nΥποφήφια Περιφερειάρχης Ηπείρου,\nΆρτα, Όλγα, Γεροβασίλη, ΔΕΗ, Ηπειρος


Οι 6 επιστροφές που ...λύνουν τα χέρια του Μπόλονι – Panathinaikos Kosmos\nΟι 6 επιστροφές που …λύνουν τα χέρια του Μπόλονι\nΟ Λάζλο Μπόλονι θα έχει ξανά στη διάθεση του έξι σημαντικούς ποδοσφαιριστές, που μπορούν να βοηθήσουν το τριφύλλι να επανέλθει στα θετικά αποτελέσματα.\nΈξι βασικοί ποδοσφαιριστές αναμένεται να επιστρέψουν στην αναμέτρηση με τον Παναιτωλικό. Ο λόγος για τους Διούδη, Ιωαννίδη, Βέλεθ, Μαουρίσιο, Μολό και Χουάνκαρ.\nΠαίκτες που δεν αγωνίστηκαν στην αναμέτρηση με τον ΠΑΣ Γιάννινα για το Κύπελλο και μέχρι στιγμής έχουν αποδείξει ότι μπορούν να κάνουν τη διαφορά.\nΗ απουσία τους στην ήττα από τους Ηπειρώτες ήταν κάτι παραπάνω από εμφανής και ο Λάζλο Μπόλονι αναμένεται να τους χρησιμοποιήσει στο ματς της Δευτέρας, με την πίστη ότι μπορούν να αλλάξουν άρδην την εικόνα του τριφυλλιού.\nΠάμε να δούμε την κάθε περίπτωση ξεχωριστά:\nΟ έμπειρος τερματοφύλακας του Παναθηναϊκού έμεινε εκτός από την αναμέτρηση με τον ΠΑΣ Γιάννινα, με σκοπό να πάρει κάποιες ανάσες ενόψει της συνέχειας. Μην ξεχνάμε ότι χρειάζεται ιδιαίτερη προσοχή το πρόβλημα που έχει στη μέση του. Στο ματς με τον Ολυμπιακό η παρουσία του ήταν καθοριστική. Σίγουρα η επιστροφή του κάτω από τα γκολποστ δίνει άλλο… άερα στην γενικότερη αμυντική λειτουργία.\nΟ Ισπανός σέντερ μπακ συμπεριλήφθηκε στην αποστολή της αναμέτρησης του Κυπέλλου, αλλά δεν χρησιμοποιήθηκε από τον Λάζλο Μπόλονι. Ο Φραν Βέλεθ έχει αγωνιστεί συνεχόμενα ενενηντάλεπτα και «φώναζε» ότι χρειάζεται ξεκούραση, ώστε να μην υποστεί κάποιον τραυματισμό. Με την επιστροφή του οι πράσινοι κερδίζουν μια ποιοτική λύση στα μετόπισθεν, που μπορεί να βοηθήσει τα μέγιστα στο να βελτιωθεί η μεσοαμυντική λειτουργία του τριφυλλιού.\nΗ απουσία του στο δεξί άκρο της άμυνας ήταν εμφανέστατη στο παιχνίδι με τον ΠΑΣ Γιάννινα. Οι πράσινοι είχαν πολύ σοβαρά προβλήματα στην πλευρά αυτή. Το πάθος, η αυταπάρνηση και τα ποιοτικά ανεβάσματα του στο επιθετικό τρίτο έλειπαν από το τριφύλλι. Στο ματς με τον Παναιτωλικό φαίνεται ότι θα επιστρέψει στην ενδεκάδα και δεδομένα θα βοηθήσει στην καλύτερη λειτουργία του Παναθηναϊκού στη δεξιά πτέρυγα αλλά και γενικότερα.\nΟ Χουάνκαρ δεν ήταν στην αποστολή της αναμέτρησης με τον ΠΑΣ Γιάννινα, λόγω ενός σφιξίματος που είχε δικέφαλο. Η ποιότητα του έλειψε από τους πράσινους, αλλά και τα πάρα πολύ επικίνδυνα χτυπήματα του στα… στημένα. Με την επιστροφή του δεδομένα ο Παναθηναϊκός θα γίνει καλύτερος στην αριστερή πλευρά τόσο επιθετικά όσο φυσικά και αμυντικά. Ο Ισπανός είναι ένας ποιοτικός παίκτης που μπορεί να κάνει τη διαφορά.\nΗ απουσία του Μαουρίσιο στην αναμέτρηση του Κυπέλλου ήταν η σημαντικότερη. Ο Βραζιλιάνος χαφ έπρεπε να πάρει ανάσες και γι΄ αυτό τέθηκε εκτός. Είναι το… κομπιούτερ του Παναθηναϊκού στο κέντρο αλλά και ο μαέστρος της ομάδας. Χωρίς αυτόν το τριφύλλι είχε… κοπεί στα δύο. Δεν είναι υπερβολή να πει κανείς ότι οι πράσινοι είναι άλλη ομάδα, με τον Ζοσέ Μαουρίσιο στην ενδεκάδα τους. Στο ματς με τον Παναιτωλικό δεδομένα θα επιστρέψει στην ενδεκάδα, με τον Λάζλο Μπόλονι να… ποντάρει πολλά σε αυτόν, ώστε να επιστρέψει ο Παναθηναϊκός στα θετικά αποτελέσματα.\nΟ νεαρός επιθετικός έχει καταφέρει να είναι απαραίτητος στην επίθεση του Παναθηναϊκού. Η μαχητικότητα του και η πίεση που δημιουργεί στους αντίπαλους αμυντικούς έλειψαν πολύ από τους πράσινους. Ο Ιωαννίδης είχε ένα πρόβλημα στη γάμπα και γι΄ αυτό έλειψε από το ματς της Πέμπτης. Πλέον είναι έτοιμος να βοηθήσει τα μέγιστα, ώστε οι πράσινοι να επιστρέψουν στις νίκες στο παιχνίδι με τον Παναιτωλικό.\nΑποκάλυψη: Στον “αέρα” και το ματς κόντρα στην Άλμπα!\nΝίκη και πρωτιά για το Ισραήλ του Κάτας!


9 Μήνες επεισόδιο 253 Β Κύκλος - Βίντεο | videogr.gr\n9 Μήνες επεισόδιο 253 Β Κύκλος - Βίντεο\n9 μήνες δείτε τι θα δούμε στο επεισόδιο 253 Β κύκλου. 9 μήνες δείτε το βίντεο από το επεισόδιο 253. Σύντομα τα νέα επεισόδια της σειράς\n9 μήνες δείτε τι θα δούμε στο επεισόδιο 253 Β Κύκλος - Βίντεο\n9 μήνες επεισόδιο 253\nΟ Χρήστος εκφράζει στον Μάνο την οργή του, που η Σοφία του επιτρέπει να πίνει. Η Σοφία από την άλλη δικαιολογεί τη στάση της, λέγοντας πως λίγο κρασί κάνει καλό στη ψυχολογία του. Ο Χρήστος φεύγει έξαλλος, ενώ ο Μάνος καθησυχάζει τη Σοφία, λέγοντας πως ο ίδιος την εμπιστεύεται απόλυτα. Η Σοφία προσποιείται ότι είναι στενοχωρημένη από την αντίδραση του Χρήστου, αλλά ο Μάνος τη διαβεβαιώνει πως όχι μόνο την εμπιστεύεται, αλλά ότι του έχει γίνει και απαραίτητη. Ο Δήμος λέει στη Μάρθα πως θα χρειαστεί τη βοήθειά της για τον γιο του. Ο Δημήτρης βρίσκεται έξω από το σπίτι του Αντρέα και αποχαιρετάει τη Δάφνη με τον δικό του τρόπο. Ο Πανίκος λέει στη Δάφνη πως ο μάρτυρας που κατέθεσε για τη Μαρίνα είναι μυθομανής. Η Ελπίδα πλησιάζει τον Φοίβο. Η Άννα ευχαριστεί τον Δήμο που προβάλει την Κρίστη από τα Μέσα του. Όταν εκείνος λέει πως θεωρεί τον εαυτό του μέλος της οικογένειάς τους, η Κρίστη αντιδράει έντονα. Ο Πέτρος βλέπει την τρυφερή σκηνή της Έλενας με τον Οδυσσέα κι έρχονται στο μυαλό του σκηνές από το παρελθόν. Η Έλενα συγκινείται και τον παρασύρει στο κρεβάτι.\nΣύντομα τα νέα επεισόδια της σειράς 9 Μήνες Επεισόδια 254 Β Κύκλος\nvideogr.gr: 9 Μήνες επεισόδιο 253 Β Κύκλος - Βίντεο


Εργατική Αλληλεγγύη - Aπεργιακά βήματα σε όλες τις πόλεις\nAπεργιακά βήματα σε όλες τις πόλεις\nΕκατοντάδες συμμετείχαν στην απεργιακή συγκέντρωση στο Αγ.Βενιζέλου ενώ τον παλμό τον έδωσαν 150 περίπου πρόσφυγες από τα Διαβατά που είχαν φτάσει με λεωφορεία για να πάρουν μέρος στη διαδήλωση με την ΚΕΕΡΦΑ.\n“Ήρθαμε με πούλμαν από τα Διαβατά για να διαδηλώσουμε και να πιέσουμε τις ευρωπαϊκές κυβερνήσεις να ανοίξουν τα σύνορα” δήλωσε στην Εργατική Αλληλεγγύη ο Σαχίρ, πρόσφυγας από το Ιντλέμπ της Συρίας. “Πίσω στη πατρίδα μου ήμουν συνοδός ασθενοφόρου. Ξέρω πολύ καλά τι σημαίνει απεργία, είχαμε οργανώσει στο παρελθόν πολλές απεργίες ενάντια στο στρατό και το καθεστώς του Άσαντ. Έχω δει από πρώτο χέρι τι σημαίνει για έναν πληθυσμό η διάλυση των νοσοκομείων, τα νοσοκομεία πρέπει να μείνουν ανοιχτά. Αυτό αφορά και εμάς για όσο είμαστε εδώ, έχουμε ανάγκη από γιατρούς και περίθαλψη”.\nΜε οργανωμένη παρουσία συμμετείχαν το νομαρχιακό τμήμα της ΑΔΕΔΥ, η Πρωτοβουλία για το Συντονισμό Πρωτοβάθμιων Σωματείων, η ΕΛΜΕ Θεσσαλονίκης, ο Σύλλογος Αδιόριστων Εκπαιδευτικών, Φοιτητικοί Σύλλογοι, η ΚΕΕΡΦΑ, ο Συντονισμός Ενάντια στα Μνημόνια, η ΑΝΤΑΡΣΥΑ, η ΛΑΕ, η Λαϊκή Αντίσταση και η ΟΚΔΕ. Κυριάρχησαν τα συνθήματα που εκτός από τη λιτότητα και τα μέτρα της κυβέρνησης στοχοποιούσαν και την πολιτική της ΕΕ για τους πρόσφυγες με το σύνθημα "Open the borders" να ηχεί δυνατά.\n“Είμαστε εδώ για να διατρανώσουμε την αντίθεση του κλάδου μας στα ασφαλιστικά και φορολογικά μέτρα. Φαίνεται ότι τελικά θα πάμε σε χειρότερα μέτρα από αυτά που ήταν στην πρόταση της κυβέρνησης, με μικρότερες συντάξεις, με διαλυμένα ταμεία και ανύπαρκτα εφάπαξ. Πρόκειται για επίθεση δίχως τέλος με πρόσχημα το χρέος” τόνισε στην Ε.Α η Πόπη Σαραϊδάλη, από την Ε'ΕΛΜΕ Θεσσαλονίκης.\n“Τόσο το προσφυγικό όσο και οι επιθέσεις στο εισόδημά μας έχουν την ίδια ρίζα, την κρίση του συστήματος στο οποίο ζούμε. Ο πόλεμος, η φτώχεια και η εξαθλίωση των προσφύγων και των μεταναστών που φτάνουν εδώ έχουν κοινή ρίζα με την επιδίωξη των κεφαλαιοκρατών να αυξήσουν τα κέρδη τους, που είναι αυτό που πλήττει εμάς.\nΤο σωματείο μας έχει αναλάβει μαζί με άλλα σωματεία και φορείς μεγάλες πρωτοβουλίες. Κάνουμε παρεμβάσεις με επισκέψεις στην Ειδομένη, τα Διαβατά, το Χέρσο και αλλού, οργανώνουμε τη συμμετοχή των μαθητών και των γονιών. Νιώθουμε πως είναι ένα θέμα που θα μας απασχολεί για χρόνια, αν δεν ανοίξουν τα σύνορα οι άνθρωποι αυτοί θα παραμένουν εγκλωβισμένοι.\nΕνάντια στο κλίμα ότι "όλοι ίδιοι είναι - τίποτα δεν μπορεί να γίνει" πρέπει να οργανώσουμε αγώνα μακράς πνοής, με ενότητα ανάμεσα στο εργατικό κίνημα και τους πρόσφυγες με σκοπό την ρήξη και την ανατροπή” συνέχισε.\nΣτα Χανιά πραγματοποιήθηκε απεργιακή συγκέντρωση στην πλατεία Αγοράς με τη συμμετοχή του Εργατικού Κέντρου, του νομαρχιακού τμήματος της ΑΔΕΔΥ, του συλλόγου δασκάλων, της ΕΛΜΕ, της επιτροπής αναπληρωτών εκπαιδευτικών, του σωματείου του νοσοκομείου και των φοιτητών του Πολυτεχνείου.\nΓια την οργάνωση της απεργίας τις προηγούμενες ημέρες, σύντροφοι και συντρόφισσές μας κυρίως από το χώρο των δασκάλων και των καθηγητών πραγματοποίησαν περιοδείες σε σχολεία της πόλης και σε αρκετά από αυτά υπήρχε ιδιαίτερα καλή συμμετοχή.\nΣτη συγκέντρωση έδωσε το παρόν τόσο η τοπική ΑΝΤΑΡΣΥΑ όσο και η ΚΕΕΡΦΑ της πόλης. Πολύ καλή ανταπόκριση είχε η προκήρυξη που μοιράσαμε στην οποία συνδέαμε την ανάγκη για απεργιακή κλιμάκωση με το αντιρατσιστικό – αντιπολεμικό ζήτημα, καλώντας στην διαδήλωση στη Σούδα.\nΣτους δρόμους της απεργιακής κινητοποίησης του Φεβρουαρίου βαδισε η απεργιακή διαδήλωση της Πέμπτης 7/4 στην Πάτρα, με τη συμμετοχή εκατοντάδων απεργών.\nΠορεία των φοιτητικών συλλόγων ξεκίνησε με προσυγκέντρωση από την κατάληψη του Παραρτήματος κι ενώθηκε με τη συγκέντρωση των σωματείων στο Εργατικό Κέντρο, στην οποία υπήρχε οργανωμένη παρουσία από την ΕΛΜΕ και την Ένωση Ιατρών Αχαΐας. Κύρια αιχμή της κινητοποίησης αποτέλεσε η παρεμπόδιση της κατάθεσης και της ψήφισης του βάρβαρου ασφαλιστικού νομοσχεδίου καθώς και η συνέχεια της πάλης για την ανατροπή του συνόλου της πολιτικής που το επιβάλει. Ο αγώνας θα συνεχίσει και θα κλιμακωθεί.\nΠετυχημένο ήταν το απεργιακό συλλαλητήριο της 7 Απρίλη και στα Γιάννενα.\nΟργανωμένα συμμετείχαν η ΕΛΜΕ και ο σύλλογος δασκάλων, ο σύλλογος εστιακών Φοιτητών Δουρούτης καθώς και ο φοιτητικός σύλλογος Ιατρικής που βρισκόταν σε μονοήμερη κατάληψη. Πανό είχαν ακόμα η τοπική ΑΔΕΔΥ, η ΑΝΤΑΡΣΥΑ, η ΚΕΕΡΦΑ, η ΛΑΕ και άλλες οργανώσεις της αριστεράς και του αντιεξουσιαστικού χώρου.\nΠαρά τη μη οργανωμένη παρουσία περισσότερων σωματείων, εργαζόμενοι απ’ όλο το δημόσιο καθώς και μηχανικοί και δικηγόροι ήταν εκεί δυναμώνοντας τον παλμό της διαδήλωσης. Δεν ήταν όμως οι μόνοι.\nΤεράστιας σημασίας ήταν η συμμετοχή περίπου 150 προσφύγων απ’ το στρατόπεδο του Κατσικά. Το πρωί της Πέμπτης ο σύλλογος της Ιατρικής και η τοπική ΚΕΕΡΦΑ βρέθηκαν στο στρατόπεδο. Όσο περνούσε η ώρα, όλο και περισσότεροι πρόσφυγες μαζεύονταν και συντονίζονταν για να κατέβουν στην απεργία. Τα δύο λεωφορεία που περίμεναν στην πύλη αποδείχτηκαν λίγα ενώ όταν φτάσαμε στην προσυγκέντρωση και το μπλοκ των προσφύγων ενώθηκε με τα υπόλοιπα, το κλίμα της διαδήλωσης που ξεκινούσε ήταν φανταστικό και δυναμικό.\nΜε δικά τους συνθήματα και το πανό να γράφει "Ανοίξτε τα Σύνορα, Καλύτερες Συνθήκες Διαβίωσης, Ιατρική Περίθαλψη" οι πρόσφυγες δέθηκαν με τα αιτήματα των απεργών κόντρα στην κατάθεση του ασφαλιστικού νομοσχεδίου και τη διάλυση των δικαιωμάτων τους. Μετά τη διαδήλωση, προχώρησαν σε διαμαρτυρία στην κεντρική πλατεία κλείνοντας το δρόμο και βάζοντας ακόμα πιο δυνατά το αίτημα στην τοπική κοινωνία. Έτσι έχουμε να συνεχίσουμε τις μάχες μας για να μπλοκάρουμε μια και καλή στην πράξη τόσο τα Μνημόνια όσο και τη συμφωνία του αίσχους Ε.Ε. – Τουρκίας.\nΑπεργιακή συγκέντρωση των εργαζόμενων στο δημόσιο πραγματοποιήθηκε και στην Ξάνθη. Το παρών έδωσαν η ΕΛΜΕ Ξάνθης, ο Διδασκαλικός Σύλλογος και ο Σύλλογος Δασκάλων Μειονοτικών Σχολείων Αποφοίτων ΕΠΑΘ, που συγκρότησαν μπλοκ γύρω από το πανό της ΑΔΕΔΥ. Στη συγκέντρωση συμμετείχαν επίσης η ΑΝΤΑΡΣΥΑ, η ΛΑΕ και η Λαϊκή Αντίσταση.\nΗ ΚΕΕΡΦΑ συμμετείχε με πανό που έγραφε “Άσυλο και στέγη στους πρόσφυγες, Όχι απελάσεις και Αμυγδαλέζες”, καταγγέλλοντας τη ρατσιστική συμφωνία ΕΕ-Τουρκίας, αλλά και το αντιπροσφυγικό "απαρτχάιντ" που έχουν κηρύξει δήμαρχοι και περιφερειάρχες της περιοχής, απαιτώντας προσλήψεις σε δήμους, σχολεία, νοσοκομεία και άνοιγμα των κλειστών κτιρίων του Δήμου για τη φιλοξενία προσφύγων και μεταναστών.\nΦωνάξαμε επίσης συνθήματα όπως: “Μαζικές προσλήψεις σε δήμους και σχολεία, τα κτίρια ανοίξτε για φιλοξενία” και “Κάτω τα χέρια από την προσφυγιά, ανοίξτε τα σχολεία για όλα τα παιδιά”.\nΤαυτόχρονα με την απεργιακή συγκέντρωση οι εργαζόμενοι στην Εφορία πραγματοποιούσαν αποκλεισμό του κτιρίου της ΔΟΥ ενάντια στο ασφαλιστικό σφαγείο που προωθεί η κυβέρνηση με πολύ μαζική συμμετοχή.\nΗ συγκέντρωση δεν κατέληξε σε πορεία, παρ'όλα αυτά η ΚΕΕΡΦΑ πραγματοποίησε εξόρμηση στη πόλη όπου καλούσαμε τον κόσμο σε συμμετοχή στη σύσκεψη σωματείων τη Δευτέρα 11/4 στις 8μμ στο Εργατικό Κέντρο.\nΜε συγκέντρωση στην Πλατεία Ελευθερίας και διαδήλωση στο κέντρο της πόλης, πραγματοποιήθηκαν οι απεργιακές κινητοποιήσεις στις 7/4. Παρά την προσπάθεια της συνδικαλιστικής γραφειοκρατίας να μπλοκαριστεί αυτή η απεργία, εργαζόμενοι και φοιτητές έδωσαν τον τόνο ότι το ασφαλιστικό νομοσχέδιο δεν θα περάσει. Η διαδήλωση με τους εργαζόμενους του ΠΑΓΝΗ στην κεφαλή της, είχε και αντιρατσιστικό χαρακτήρα αφού πραγματοποιήθηκε 3 μέρες πριν το συλλαλητήριο ενάντια στους πολέμους και τον ρατσισμό στη βάση της Σούδας.\nΗ συμμετοχή στην απεργία άνοιξε ξανά τη συζήτηση για την οργάνωση από τα κάτω, με γενικές συνελεύσεις σε χώρους δουλειάς και σχολές, ενώ δεν έλειψε η συζήτηση για την κλιμάκωση των απεργιών προκειμένου να αποτρέψουμε ακόμα και την κατάθεση του νομοσχεδίου.\nΕπίσης, κάναμε παρέμβαση με το ωρολόγιο πρόγραμμα του φεστιβάλ Μαρξισμός 2016, το οποίο κέρδισε τις εντυπώσεις με τον πλούτο των συζητήσεων και των ομιλητών.\nΣυνεχίζουμε! Ενάντια στους συμβιβασμούς της κυβέρνησης που καταδικάζει τους πρόσφυγες, με απελάσεις και στρατόπεδα συγκέντρωσης αλλά και της διάλυσης της ασφάλισης, οργανώνουμε την αντικαπιταλιστική ανατροπή που μπορεί να οδηγήσει την εργατική τάξη, σε μια κοινωνία απαλλαγμένη από φτώχεια, πολέμους και ρατσισμό.


ΤΕΛΟΣ ΑΠΟΧΗΣ ΣΥΜΒΟΛΑΙΟΓΡΑΦΩΝ – Voutospress Kefalonia\nΠρος το τέλος της οδεύει η αποχή των συμβολαιογράφων, μετά από τροπολογία που κατέθεσε πριν από λίγο το υπουργείο Οικονομικών και σύμφωνα με την οποία ικανοποιούνται σε σημαντικό βαθμό τα αιτήματα των συμβολαιογράφων. Να σημειωθεί ότι η αγορά ακινήτων εδώ και σχεδόν ένα μήνα είχα πραγματικά παγώσει, ούτε μεταβιβάσεις γινόταν, αλλά ούτε και πλειστηριασμοί.\nΣυγκεκριμένα καταργούνται τα πρόστιμα και επανέρχεται για ένα εξάμηνο το καθεστώς μεταβιβάσεων που ίσχυε πριν τις 12 Δεκεμβρίου. Να σημειωθεί ότι οι συμβολαιογράφοι δεν διαφωνούσαν με το γράμμα του νόμου, αλλά ζητούσαν χρόνο έτσι ώστε και η κρατική μηχανή να οργανωθεί, αλλά και οι ίδιοι να προετοιμαστούν.\nΠιο συγκεκριμένα με τη νέα τροπολογία, αρμοδιότητας του υπουργείου Οικονομικών, που κατατέθηκε στο σχέδιο νόμου “Ρυθμίσεις για την αποχώρηση του Ηνωμένου Βασιλείου από την Ευρωπαϊκή Ένωση” ρυθμίζονται τα ακόλουθα:\nΤΟ ΒΗΜΑ ΤΩΝ ΣΥΜΒΟΛΑΙΟΓΡΑΦΩΝ


Relax: Sophie Monk: Σέξι πόζες στο «Maxim» Ιουλίου!\nSophie Monk: Σέξι πόζες στο «Maxim» Ιουλίου!\n«Οταν βάλεις μπροστά μου μια κάμερα, μου φεύγει όλη η ντροπή. Όταν, όμως, πηγαίνω στη θάλασσα, δεν τολμάω να φορέσω μπικίνι. Υπάρχει η Sophie που της αρέσει να είναι σέξι μπροστά στις κάμερες και η Sophie που μένει σπίτι και είναι σπασικλάκι», είπε σε πρόσφατη συνέντευξή της η τραγουδίστρια, ηθοποιός και μοντέλο Sophie Monk. Για τη συντηρητική πλευρά της κυρίας Monk μάλλον δεν ενδιαφερόμαστε. Προτιμούμε την άλλη, τη σέξι, όπως αυτή που παρουσιάζει στην πρόσφατη φωτογράφηση του «Maxim» Ιουλίου.


Αρχική»ΚΑΤΟΙΚΟΙ»29/3/2019, Δήμος Χανίων: Ευχαριστήρια ανακοίνωση για την επιτυχή διεξαγωγή του Final-4 Κυπέλλου Ελλάδος μπάσκετ γυναικών (22-24 Μαρτίου)\nΜε αφορμή την επιτυχημένη διεξαγωγή του Final-4 Κυπέλλου Ελλάδος μπάσκετ γυναικών στο Δημοτικό Κλειστό γυμναστήριο Κλαδισού (22-24 Μαρτίου), ο συνδιοργανωτής (μαζί με την Ελληνική Ομοσπονδία Καλαθοσφαίρισης) Δήμος Χανίων θέλει να ευχαριστήσει εκείνους που συνέβαλαν αποφασιστικά σε αυτή τη διοργάνωση:\n1) Τα σχολεία (α' βαθμιας και β' βαθμιας) του Δήμου Χανίων (μαθητές και εκπαιδευτικούς) για το ενδιαφέρον που έδειξαν ώστε να παρακολουθήσουν αυτό το σημαντικό αθλητικό γεγονός, υπενθυμίζοντας ότι “κατευθυντήρια γραμμή” της Ε.Ο.Κ. ήταν ότι, τη διοργάνωση θα την παρακολουθούσαν μόνο μαθητές και μικροί αθλητές συλλόγων, μαζί με τους συνοδούς τους.\n2) Εκείνους τους Αθλητικούς Συλλόγους των Χανίων που οι ακαδημίες τους, μαζί με τους προπονητές τους, παρακολούθησαν μια υψηλού επιπέδου διοργάνωση.\n3) Το Αθλητικό Σωματείο Ατόμων με Αναπηρία “Αρίων Χανίων” που στήριξε με μέγιστο τρόπο, τη διοργάνωση.\n4) Τον Σύνδεσμο Διαιτητών Καλαθοσφαίρισης Κρήτης, τα μέλη του οποίου διηύθυναν αφιλοκερδώς τους αγώνες.\n5) Την Ελληνική Αστυνομία\n6) Το Σώμα Εθελοντών Σαμαρειτών Διασωστών και Ναυαγοσωστών Χανίων.\n7) Την Ελληνική Ομοσπονδία Καλαθοσφαίρισης και την ΕΚΑΣΚ για την εξαιρετική συνεργασία.\nΕπίσης θα θέλαμε να ευχαριστήσουμε τους χορηγούς της διοργάνωσης που η συνδρομή τους ήταν εξόχως σημαντική: ΜΟΝΟSIS Πούλαρης Ιγνάτιος, Συνεταιριστική Τράπεζα Χανίων, SYN.KA. Super Markets, Group24 International Security ΜΟΝΟΠΡΟΣΩΠΗ ΙΚΕ.\nΤέλος όλα τα ΜΜΕ των Χανίων που πρόβαλαν και κάλυψαν επαρκώς τη διοργάνωση.


Κυρ. Μητσοτάκης: Φάντασμα του παρελθόντος το οκτάωρο - Kythera.News - Κυθηραϊκά Νέα\nΑρχική ΠΟΛΙΤΙΚΗ Κυρ. Μητσοτάκης: Φάντασμα του παρελθόντος το οκτάωρο\n«Η κυβέρνηση με αυτόν το νόμο κοιτάει στα μάτια την πραγματικότητα στην αγορά εργασίας», υποστήριξε ο Κ. Μητσοτάκης κατά την εισήγησή του στην συνεδρίαση της ΚΟ της ΝΔ - Σκληρές απαντήσεις από την αντιπολίτευση. M. Ξενογιαννακοπούλου: Τόσο απλά και τόσο λειτουργικά... ο κ.Μητσοτάκης καταργεί το οκτάωρο!\nM. Ξενογιαννακοπούλου: Τόσο απλά και τόσο λειτουργικά… ο κ.Μητσοτάκης καταργεί το οκτάωρο!


Το δέντρο που βγάζει... λεφτά βρίσκεται στην Αλάσκα ~ ksypnarellhna\nΟι ντόπιοι χρησιμοποιούν τις πολύτιμες άκρες του... και ως νόμισμα\nΣε μια απομακρυσμένη περιοχή της Αλάσκας, οι κάτοικοί της έχουν υιοθετήσει ένα σύστημα συναλλαγών που μας γυρνάει πολλά χρόνια πίσω.\nΚαι αυτό συμβαίνει εξατίας ενός πολύτιμου\nδέντρου, το οποίο ανθίζει κάθε άνοιξη και οι ντόπιοι χρησιμοποιούν τις πολύτιμες άκρες του... και ως νόμισμα.\nΣυγκεκριμένα στο Σκαγκγουέι της Αλάσκας, οι περίπου 1000 κάτοικοί του πωλούν τα μπουμπούκια της ερυθρελάτης για να πάρουν μετρητά ή τα ανταλλάσουν με άλλα προϊόντα.\nΤα μπουμπούκια, δηλαδή οι άκρες της ερυθρελάτης, εκτός από σιρόπια, ροφήματα ή στο φαγητό, χρησιμοποιούνται για να φτιαχτεί η μπύρα της εταιρείας Skagway Brewing Co. Όποιος έχει άκρες ερυθρελάτης, έχει και χρήμα!\nΗ ανταλλαγή των άκρων της ερυθρελάτης στην Αλάσκα ξεκίνησε από τη φυλή Tlingit, που έφτιαχναν τσάι με τις άκρες αυτές που είναι πλούσιες σε βιταμίνη C. Η μπύρα φτιάχτηκε στα τέλη της δεκαετίας του 1770, από τον καπετάνιο Τζέιμς Κουκ, με σκοπό να προφυλάξει τους ναυτικούς από το σκορβούτο.\nΟι άκρες της ερυθρελάτης είναι τρυφερές αρκετά για να μπορέσει να γίνει η συγκομιδή, για μια ή δύο εβδομάδες κάθε άνοιξη, και παρόλο που χρησιμοποιείται ευρέως ως ρόφημα ή στο φαγητό, η αντιμικροβιακή τους δράση τις καθιστά πρώτης τάξεως πρώτη ύλη για κρέμες χεριών και αλοιφές.\n«Οι άκρες της ερυθρελάτης είναι νόμισμα για μένα», λέει η Ανμαρί Χάσκαμπ, ιδιοκτήτρια της Glacial Naturals, μιας εταιρείας που παράγει βιοτεχνικά προϊόντα όπως κεριά, σαπούνια και έλαια τοπικής προέλευσης. Φυσικά από άκρες ερυθρελάτης. «Μόνο και μόνο ότι μπορώ να βγω έξω και να βρω κάτι δωρεάν, να το συλλέξω με προσοχή και να το μετατρέψω σε μεγάλης αξίας τροφή».\nΟ κόσμος λέει συχνά μεταξύ τους «έχω μια έξτρα σακούλα με άκρες στο ψυγείο, μήπως τη θέλεις», λέει η Ανμαρί. Και φυσικά όλα γίνονται με ανταλλαγή.


Παναγία - 16 x 18 εκ.\nΠαναγία - 12 x 10 εκ.\nΠαναγία - 25 x 20 εκ.\nΠαναγία - 8.5 x 7.5 εκ.\nΆγιοι Κυπριανός και Ιουστίνη - 16 x 18 εκ.\nΆγιοι Κυπριανός και Ιουστίνη - 12 x 10 εκ.\nΆγιοι Κυπριανός και Ιουστίνη - 25 x 20 εκ.\nΆγιοι Κυπριανός και Ιουστίνη - 8.5 x 7.5 εκ.\nΆγιος Γεώργιος - 8.5 x 7.5 εκ.\nΆγιος Γεώργιος - 16 x 18 εκ.\nΆγιος Γεώργιος - 12 x 10 εκ.\nΆγιος Γεώργιος - 25 x 20 εκ.


Οι αφανείς ήρωες των MotoGP - Flashnews.gr\nΟι αφανείς ήρωες των MotoGP\nΟ ρόλος των ηλεκτρονικών στις σύγχρονες μοτοσυκλέτες MotoGP είναι τόσο σημαντικός και κυρίαρχος, που είναι να θαυμάζει κανείς ότι μένει ακόμη χώρος για το ταλέντο του αναβάτη...\nΌσο άμεση κι αν είναι η σχέση αναβάτη - μοτοσυκλέτας, η αλήθεια είναι μία στην εποχή μας: κάθε, μα κάθε πλευρά των επιδόσεων μιας αγωνιστικής μοτοσυκλέτας εξαρτάται από τα ηλεκτρονικά.\nΑπό το με πόση ακρίβεια διαβάζουν τα δεδομένα, τα αναλύουν, τα μεταφράζουν και έπειτα δίνουν τις ορθές εντολές στα διάφορα περιφερειακά για το πώς πρέπει να λειτουργήσουν. Το τελικό ζητούμενο είναι να κατέβει η ιπποδύναμη στην πίστα με τον αποτελεσματικότερο τρόπο, είτε η μοτοσυκλέτα είναι όρθια, είτε πλαγιασμένη 53 μοίρες σε μια στροφή.\nΠαρά τον κύριο ρόλο τους όμως τα ηλεκτρονικά έχουν ένα μειονέκτημα. Δεν παρέχουν θέαμα στον κόσμο. Ποιος ενδιαφέρεται για κλειστά μεταλλικά κουτάκια 20 Χ 5 εκατ; Το θέαμα έρχεται από τους αναβάτες. Κι έτσι ο ψηφιακός παράλληλος κόσμος στα box των αγώνων παραμένει ως επί το πλείστον κρυμμένος από το κοινό. Φυσικά και οι άνθρωποι που ζουν μέσα σε αυτόν.\nΑυτός είναι κάτι που πρόσφατα προσπάθησε να αλλάξει η εργοστασιακή ομάδα Yamaha Racing. Παρουσίασε ένα βίντεο με θέμα την εργασία του Kazutoshi Seki, του μηχανικού που είναι υπεύθυνος για τα ηλεκτρονικά του κινητήρα που χρησιμοποιεί ο Valentino Rossi.\nΟι δύο τους συνεργάζονται στην Yamaha από το 2004, όταν ο Rossi ήρθε στην ομάδα από τη Honda. Μετά την επιστροφή του Valentino από τις διετείς διακοπές με τη Ducati, οι δυο τους ξαναβρέθηκαν στο ίδιο pitbox.\nΤο 14λεπτο βίντεο αποτελεί μια ενδιαφέρουσα ματιά στον ρόλο που παίζει ο Seki στο σωστό στήσιμο της μοτοσυκλέτας του Rossi, καταφέρνοντας να μεταφέρει το πάθος και την αφοσίωση του ιάπωνα μηχανικού στη δουλειά του και το άθλημα.\nΔείτε στο βίντεο το Seki και τον τρόπο που συνεργάζεται με το Valentino Rossi σε αγώνες και δοκιμές...\nΤετάρτη, 13 Νοεμβρίου 2013, 08:20


nlp-news - Παλμός Νέας Ζωής: Η Απόφαση του Ετήσιου Τακτικού Συνεδρίου της ΚΕΔΕ στη Θεσσαλονίκη\nΗ Απόφαση του Ετήσιου Τακτικού Συνεδρίου της ΚΕΔΕ στη Θεσσαλονίκη\nΑΠΟΦΑΣΗ Ετήσιου Τακτικού Συνεδρίου Κεντρικής Ένωσης Δήμων Ελλάδας Θεσσαλονίκη, 1–3 Δεκεμβρίου 2016\nΟ Ι Τ Ε Σ Σ Ε Ρ Ε Ι Σ Α Δ Ι Α Π Ρ Α Μ Α Τ Ε Υ Τ Ε Σ Θ Ε Σ Ε Ι Σ\nΟ Ι Κ Ο Ν Ο Μ Ι Κ Α / Π Ρ Ο Ϋ Π Ο Λ Ο Γ Ι Σ Μ Ο Σ 2 0 1 7\nΗ Α Ν Α Θ Ε Ω Ρ Η Σ Η ΤΟΥ «Κ Α Λ Λ Ι Κ Ρ Α Τ Η»\nΟ Ι 1 2 Μ Ε Τ Α Ρ Ρ Υ Θ Μ Ι Σ Ε Ι Σ – Τ Ο Μ Ε Σ\nΔ Ρ Α Σ Ε Ι Σ ΚΑΙ Π Ρ Ω Τ Ο Β Ο Υ Λ Ι Ε Σ ΤΗΣ Κ Ε Δ Ε\nΑντιμετώπιση του προσφυγικού – μεταναστευτικού\nΕνημέρωση και Διεκδίκηση εφαρμογής των 12 Μεταρρυθμίσεων – Τομών\nΕπιτροπή «Καλλικράτη» ΥΠ.ΕΣ.\nΣυνεργασία ΚΕΔΕ – ΕΝΠΕ\nΟ Ι Τ Ε Σ Σ Ε Ρ Ε Ι Σ Α Δ Ι Α Π Ρ Α Γ Μ Α Τ Ε Υ Τ Ε Σ Θ Ε Σ Ε Ι Σ Π Ο Υ Ο Δ Η Γ Ο Υ Ν Σ Ε Ρ Η Ξ Η\nΠερικόπτονται τα 214 εκατ. € των παρακρατηθέντων.\nΟι επίσημες συνολικές μειώσεις που προβλέπονται αντιστοιχούν σε 2,5 μηνιαίες καταβολές ΚΑΠ, για κάθε δήμο.\nΗ μείωση που προβλέπεται, όσο και να προσπαθήσουν οι δήμοι, θα επηρεάσει την προσφορά υπηρεσιών στους δημότες.\nΕπιβάλλει στην ΤΑ να αυξήσει, το 2017, τα έσοδα της από φόρους και τέλη. Μόνο για τα ανταποδοτικά τέλη προβλέπει αύξηση 14%.\nΟύτε τα μισά από αυτά που προβλέπει ο Ν. 3852/2010 δεν αποδίδονται στους δήμους με τον ΚΠ 2017.\nΜόνο η προβλεπόμενη αύξηση των φορολογικών εσόδων των ΚΑΠ (ΦΕΦ&ΝΠ,ΦΠΑ,ΕΝΦΙΑ), χωρίς να υπολογίζονται ΠΟΕ, θα έπρεπε να οδηγήσει σε αύξηση πόρων των δήμων κατά 400 εκατ. €.\nΣτο Μεσοπρόθεσμο Πρόγραμμα Δημοσιονομικής Σταθερότητας δεν προβλέπονται αυτού του είδους οι μειώσεις στους δήμους.\nΟι μειώσεις που επιβάλλονται στους δήμους ξεπερνούν κατά 300% τις αντίστοιχες συνολικές μειώσεις της Γενικής Κυβέρνησης.\nΟι επενδύσεις που αφορούν την ΤΑ, συνεχώς φθίνουν με αποτέλεσμα μεταξύ 2015/2017 να έχουν μειωθεί κατά 35%.\nΗ Εισηγητική έκθεση επιβάλλει στους δήμους, για το 2017, 70 εκατ πλεονάσματα\nΝα εγγραφεί ποσό ίσο με 214 εκατ. € στον Κρατικό Προϋπολογισμό 2017, ως η πρώτη δόση της νέας γενιάς παρακρατηθέντων.\nΝα αρχίσει άμεσα η συζήτηση για τη νέα γενιά παρακρατηθέντων. Μόλις κλείσει η συζήτηση, το ποσό των 214 εκατ. € του 2017 θα συμψηφιστεί στο συνολικό ποσό.\nΝα εφαρμοστεί κατά γράμμα ο Ν. 3852/2010.\nΝα υπάρξει γενναία αύξηση του ΠΔΕ με ειδικό κωδικό, αυξημένης συμμετοχής, για τα δημοτικά έργα.\nΝα σταματήσει επιτέλους το «ανέκδοτο» με τα πλεονάσματα της Τ.Α.\nΤις μεταρρυθμίσεις του κανονιστικού πλαισίου\nΤην οργάνωση και την Ηλεκτρονική Διακυβέρνηση των Δήμων\nΤη Διαβαθμιδική Συνεργασία Δήμων – Περιφερειών\nΤε εκλογικό Σύστημα της Τοπικής Αυτοδιοίκησης\nΝα προωθηθεί νομοθετική ρύθμιση που να προβλέπει ότι οι Δημοτικές Επιχειρήσεις ως Ν.Π.Ι.Δ. δεν υπόκεινται σε κατασταλτικό δημοσιονομικό έλεγχο από το Ελεγκτικό Συνέδριο , αλλά μόνον σε έλεγχο οικονομικό, στα πλαίσια Αστικής Ευθύνης. Στο Δ.Σ. της ΚΕΔΕ ανατίθεται η λήψη σχετικής νομοθετικής πρότασης που θα εξειδικεύει το περιεχόμενο της προτεινόμενης ρύθμισης.\nΕιδικό κεφάλαιο στο νέο Κώδικα Δήμων και Περιφερειών που θα αναγνωρίζει τις νομικές αποκλίσεις των διαφορετικών κατηγοριών Δήμων από τις κανονιστικές ρυθμίσεις που αφορούν το «μεσαίο Δήμο»\nΠρόγραμμα Υποστήριξης Εφαρμογής της Μεταρρύθμισης\nΟΙ 1 2 Μ Ε Τ Α Ρ Ρ Υ Θ Μ Ι Σ Ε Ι Σ – Τ Ο Μ Ε Σ\nΜΕΤΑΦΟΡΑ ΣΥΓΚΡΟΤΗΜΕΝΩΝ ΔΟΜΩΝ ΣΤΗΝ ΤΟΠΙΚΗ ΑΥΤΟΔΙΟΙΚΗΣΗ\nτα Κοινωνικά Ιδρύματα\nτα Γραφεία του ΟΑΕΔ.\nοι Δομές πρόληψης και οι Δομές πρωτοβάθμιας φροντίδας υγείας, περιλαμβανομένων των Κέντρων Υγείας (ιδίως των αστικού τύπου), πλην του υγειονομικού προσωπικού τους.\nΕΠΙΛΥΣΗ ΤΟΥ ΠΡΟΒΛΗΜΑΤΟΣ ΤΗΣ «ΔΙΟΙΚΗΤΙΚΗΣ ΥΠΟΣΤΗΡΙΞΗΣ»\nνα προσδιορίζει τις δομές (με την οργάνωση, το προσωπικό, την υλικοτεχνική υποδομή και τους πόρους), που πρέπει να έχουν οι Δήμοι οι οποίοι θα παρέχουν τη διοικητική υποστήριξη,\nνα υπολογίζει τους ανθρώπινους και οικονομικούς πόρους που απαιτεί η δημιουργία νέων υπηρεσιακών μονάδων από τους υποστηριζόμενους Δήμους προκειμένου να αποκτήσουν αυτοτελή λειτουργία και\nνα καταλήγει σε ένα Σχέδιο Μετάβασης με συγκεκριμένο οδικό χάρτη, σύστημα διοίκησης και διασφαλισμένους πόρους.\nΜΕΤΑΦΟΡΑ «ΠΑΚΕΤΩΝ» ΑΡΜΟΔΙΟΤΗΤΩΝ\nΕΠΑΝΑ–ΟΡΙΟΘΕΤΗΣΗ ΤΩΝ ΑΡΜΟΔΙΟΤΗΤΩΝ ΜΕ ΣΤΟΧΟ ΤΗΝ ΠΟΛΥΕΠΙΠΕΔΗ ΔΙΑΚΥΒΕΡΝΗΣΗ\nΑναπτυξιακός Προγραμματισμός (επικαιροποίηση του Νόμου 1622/1986 για τον Δημοκρατικό Προγραμματισμό).\nΔιαχείριση των στερεών και των υγρών αποβλήτων.\nΔιαχείριση των κινδύνων από φυσικές και τεχνολογικές καταστροφές – Πολιτική προστασία.\nΚοινωνική πολιτική και προώθηση της απασχόλησης.\nΠαρακολούθηση της κατάστασης του περιβάλλοντος και εφαρμογή του κανονιστικού πλαισίου προστασίας του περιβάλλοντος (έδαφος, αέρας, θάλασσα), π.χ. έγκριση Μελετών Περιβαλλοντικών Επιπτώσεων.\nΕξοικονόμηση ενέργειας και αξιοποίηση των Ανανεώσιμων Πηγών Ενέργειας.\nΧωρικός σχεδιασμός, βιώσιμη ανάπτυξη και πολεοδόμηση (Τοπικά Χωρικά Σχέδια και Πολεοδομικά Σχέδια Εφαρμογής, Υπηρεσίες Δόμησης, Τοπικά Κτηματολογικά Γραφεία κλπ).\nΑγροτική ανάπτυξη (προγράμματα ολοκληρωμένης ανάπτυξης των αγροτικών περιοχών, αδειοδότηση και έλεγχος της λειτουργίας των αγροτικών εκμεταλλεύσεων, διαχείριση των βοσκοτόπων, εποπτεία των ΤΟΕΒ κλπ).\nΑδειοδότηση της επαγγελματικής και της επιχειρηματικής δραστηριότητας.\nΔιαχείριση των λιμένων, των μαρινών και των παράκτιων εγκαταστάσεων.\nΤην ενεργοποίηση του ισχύοντος θεσμικού πλαισίου, την ολοκλήρωση και τη θεσμοθέτηση των αναθεωρούμενων 12 Περιφερειακών Χωροταξικών Σχεδίων και την άμεση αντιμετώπιση του θέματος για το Εθνικό Πλαίσιο Χωροταξικού Σχεδιασμού και Αειφόρου Ανάπτυξης για τον Τουρισμό.\nΤη χρηματοδότηση των Τοπικών Χωρικών Σχεδίων.\nΤη δημιουργία τεκμηριωμένης βάσης δεδομένων σε επίπεδο δήμου.\nΤην αποσαφήνιση και κωδικοποίηση του θεσμικού πλαισίου του συστήματος διοίκησης του Χωρικού Σχεδιασμού.\nΤη χρηματοδότηση και ενίσχυση της διοικητικής ικανότητας των Ο.Τ.Α. για το Χωρικό Σχεδιασμό.\nΕΝΙΣΧΥΣΗ ΤΗΣ ΟΙΚΟΝΟΜΙΚΗΣ ΑΥΤΟΤΕΛΕΙΑΣ\nγια την ενίσχυση των Δήμων με νέες αποδόσεις από τα φορολογικά έσοδα της χώρας, καθώς και τη σημαντική αύξηση της χρηματοδότησής τους από το ΠΔΕ, έτσι ώστε τα ενοποιημένα έσοδα της Τ.Α. ως ποσοστό του ΑΕΠ από το 3,7% που είναι σήμερα, να φτάσουν στον διακηρυγμένο στόχο της Τ.Α. του 8%, με ταυτόχρονη μεταφορά νέων αρμοδιοτήτων,\nγια τη Φορολογική Αποκέντρωση που θα διασφαλίσει την οικονομική αυτοτέλεια της Τοπικής Αυτοδιοίκησης.\nΤΟΠΙΚΗ ΑΝΑΠΤΥΞΗ ΚΑΙ ΝΕΑ ΧΡΗΜΑΤΟΔΟΤΙΚΑ ΕΡΓΑΛΕΙΑ\nΝα αναλάβει η Τοπική Αυτοδιοίκηση τη διαχείριση των πόρων του Πράσινου Ταμείου που προέρχονται από την Τ.Α., για την προώθηση της τοπικής ανάπτυξης και την προστασία του περιβάλλοντος και\nΤο Ταμείο Παρακαταθηκών και Δανείων να μετεξελιχθεί σε μία σύγχρονη Δημοτική Τράπεζα.\nΜΕΤΑΦΟΡΑ ΤΩΝ ΑΚΙΝΗΤΩΝ ΤΟΥ ΔΗΜΟΣΙΟΥ ΣΤΟΥΣ ΔΗΜΟΥΣ\nΔΙΕΥΡΥΝΣΗ ΤΟΥ ΡΟΛΟΥ ΤΩΝ ΔΗΜΩΝ ΣΤΗΝ ΠΑΡΑΓΩΓΙΚΗ ΑΝΑΣΥΓ-ΚΡΟΤΗΣΗ ΤΗΣ ΧΩΡΑΣ ΚΑΙ ΣΤΗΝ ΥΠΟΣΤΗΡΙΞΗ ΤΗΣ ΕΠΙΧΕΙΡΗΜΑΤΙ-ΚΟΤΗΤΑΣ\nΝα διασφαλιστεί η διατηρησιμότητα των κοινωνικών δομών και υπηρεσιών από Ευρωπαϊκούς και Εθνικούς πόρους.\nΜε χρηματοδότηση του ΕΣΠΑ 2014–2020 και με Εθνικούς Πόρους να κατασκευαστούν οι νέες τοπικές κοινωνικές υποδομές (παιδικοί σταθμοί, ΚΗΦΗ, ΚΔΑΠ ΜΕΑ κλπ).\nΗ εφαρμογή όλων των κοινωνικών προγραμμάτων σε τοπικό επίπεδο να υλοποιείται από τον αντίστοιχο Δήμο ή σε εξαιρετικές περιπτώσεις με διαδημοτικές συνεργασίες και συνεργασία με άλλους τοπικούς φορείς υπό την αιγίδα του Δήμου.\nΚάθε Τοπικό Σύμφωνο Προώθησης της Επιχειρηματικότητας να συνοδεύεται από ένα Τοπικό Σχέδιο Προώθησης της Απασχόλησης (ΤΟΠΣΑ), με διευθύνοντα εταίρο τον Δήμο ή τους Δήμους της αντίστοιχης περιοχής.\nΜΙΑ ΣΥΓΧΡΟΝΗ ΠΟΛΙΤΙΚΗ ΓΙΑ ΤΟ ΑΝΘΡΩΠΙΝΟ ΔΥΝΑΜΙΚΟ ΤΗΣ ΤΟΠΙΚΗΣ ΑΥΤΟΔΙΟΙΚΗΣΗΣ\nΝέο «Σύστημα προγραμματισμού των ανθρώπινων πόρων» για την έγκαιρη κάλυψη των κενών σε προσωπικό της Τοπικής Αυτοδιοίκησης.\nΣύστημα κινητικότητας στην Τοπική Αυτοδιοίκηση που θα στηρίζεται στο «Σύστημα προγραμματισμού των ανθρώπινων πόρων».\nΣύγχρονο σύστημα αξιολόγησης των επιδόσεων των υπηρεσιών και των υπαλλήλων (και όχι μόνο των υπαλλήλων).\nΕπιλογή των προϊσταμένων των οργανικών μονάδων με αντικειμενικό και αξιοκρατικό σύστημα και με στόχο τη συγκρότηση «Σώματος διευθυντικών στελεχών».\nΣυνεχιζόμενη κατάρτιση των υπαλλήλων, όχι μόνο με σεμινάρια, αλλά κυρίως με τηλε–εκπαίδευση και κατάρτιση κατά την εργασία τους (on the job training), συνδεδεμένη με τις προγραμματιζόμενες δράσεις διοικητικής μεταρρύθμισης και ηλεκτρονικής διακυβέρνησης.\nΒελτίωση των συνθηκών εργασίας των υπαλλήλων και της υλικοτεχνικής υποδομής των υπηρεσιών, με εφαρμογή και των κανόνων υγιεινής και ασφάλειας.\nτη στελέχωση των Δήμων με προτεραιότητα στο εξειδικευμένο επιστημονικό προσωπικό (όπως έγινε με τον «Καποδίστρια» και δεν έγινε με τον «Καλλικράτη») και\nτην κάλυψη των αναγκών των μικρών ορεινών και νησιωτικών Δήμων.\nΗ ΗΛΕΚΤΡΟΝΙΚΗ ΔΙΑΚΥΒΕΡΝΗΣΗ ΣΤΗΡΙΖΕΤΑΙ ΣΕ ΤΡΕΙΣ ΠΥΛΩΝΕΣ\nΣτο πλαίσιο της σχεδιαζόμενης Εθνικής Ψηφιακής Στρατηγικής, η Ηλεκτρονική Διακυβέρνηση να στηρίζεται σε τρεις ισότιμους πυλώνες την Κεντρική Διοίκηση, τις Περιφέρειες και τους Δήμους.\nΤην άμεση έναρξη της υλοποίησης του «Προγράμματος Οργάνωσης και Λειτουργικού Εκσυγχρονισμού των 13 Περιφερειών και των 325 Δήμων», που χρηματοδοτείται από το Επιχειρησιακό Πρόγραμμα «Μεταρρύθμιση Δημόσιου Τομέα» 2014–2020.\nΝα υποστηριχθεί η ΚΕΔΕ από όλα τα αρμόδια Υπουργεία, προκειμένου να αξιοποιηθεί η σύγχρονη τεχνολογική υποδομή που διαθέτει πλέον στο G-Cloud του Υπουργείου Οικονομικών και στο Κέντρο Διαλειτουργικότητας αυτού, σε συνεργασία με τη Γενική Γραμματεία Δημοσίων Εσόδων, για τον εμπλουτισμό των υπηρεσιών τους προς τους Δήμους και ειδικότερα: τον υπολογισμό του τέλους παρεπιδημούντων, τα στοιχεία του Εντύπου Ε1 και του Εντύπου Ε9, τα στοιχεία των κατόχων οχήματος, το ηλεκτρονικό παράβολο, το μητρώο φυσικών και μη φυσικών προσώπων κλπ., με βάση τον πίνακα των υπηρεσιών που έχουν ήδη χρηματοδοτηθεί από το ΕΣΠΑ 2007-2013 και έχουν ενταχθεί στο ανωτέρω Κέντρο Διαλειτουργικότητας.\nΤην άμεση προώθηση πιλοτικής εφαρμογής υποστήριξης των μικρών ορεινών και νησιωτικών δήμων, προκειμένου να διασφαλιστεί ψηφιακά η αποτελεσματική εσωτερική λειτουργία τους και η βέλτιστη παροχή υπηρεσιών στους πολίτες.\nΤη μετεξέλιξη σε σύγχρονη, της ασύγχρονης πλατφόρμας ενημέρωσης και εκπαίδευσης αιρετών και υπαλλήλων των Ο.Τ.Α. και την υποστήριξη της δημιουργίας μόνιμου μηχανισμού καινοτομίας στους δήμους, που θα βασίζεται στην κινητοποίηση και ενεργό συμμετοχή των πολιτών, των στελεχών των δήμων και της πολιτικής ηγεσίας, μέσα από δημιουργικούς διαγωνισμούς καινοτομίας (hackathon).\nΕΝΑ ΕΙΔΙΚΟ ΠΡΟΓΡΑΜΜΑ ΓΙΑ ΤΟΥΣ ΜΙΚΡΟΥΣ ΟΡΕΙΝΟΥΣ ΚΑΙ ΝΗΣΙΩΤΙΚΟΥΣ ΔΗΜΟΥΣ\nΔΙΟΙΚΗΤΙΚΗ ΚΑΙ ΤΕΧΝΙΚΗ ΥΠΟΣΤΗΡΙΞΗ\nΤο Τακτικό Συνέδριο 2016 της ΚΕΔΕ, προκειμένου να κατοχυρώσει και να διευρύνει το ρόλο της Τοπικής Αυτοδιοίκησης, αποφάσισε τις ακόλουθες δράσεις και πρωτοβουλίες της ΚΕΔΕ :Η ΚΕΔΕ να προετοιμάσει πρόταση για τη Συνταγματική Αναθεώρηση, με τις ρυθμίσεις που θα υιοθετούν τις επιταγές του Ευρωπαϊκού Χάρτη Τοπικής Αυτονομίας, θα κατοχυρώνουν την οικονομική και διοικητική αυτοτέλεια της Τοπικής Αυτοδιοίκησης και θα ενισχύουν το ρόλο της στην Ανάπτυξη και την Κοινωνική Συνοχή.\nΗ ΚΕΔΕ διεκδικεί και απαιτεί την εκπόνηση Ολοκληρωμένου Εθνικού Επιχειρησιακού Προγράμματος για τη διαχείριση του προσφυγικού – μεταναστευτικού ζητήματος, στο οποίο θα προβλέπεται η ισότιμη συμμετοχή της. Το Πρόγραμμα αυτό θα πρέπει να διασφαλίζει ότι:\nΗ ΚΕΔΕ να επιδιώξει τη συστηματική συνεργασία της με την ΕΝΠΕ, με στόχο τη διεύρυνση του ρόλου της πρωτοβάθμιας και της δευτεροβάθμιας Τοπικής Αυτοδιοίκησης στο Πολιτειακό σύστημα της χώρας και τη συνεργασία των αρμοδίων οργάνων τους με στόχο την αποσαφήνιση των πεδίων δράσης και των αρμοδιοτήτων Δήμων και Περιφερειών και την από κοινού διεκδίκηση προς την Κεντρική Διοίκηση της κατοχύρωσής τους και της διασφάλισης των αναγκαίων οικονομικών και ανθρώπινων πόρων.\nΟι εκπρόσωποι της ΚΕΔΕ στην Επιτροπή του Υπουργείου Εσωτερικών για την Αναθεώρηση του «Καλλικράτη» να προτείνουν τις μεταρρυθμίσεις της παρούσας Απόφασης ( θεσμικές και οικονομικές) και η ΚΕΔΕ να διεκδικήσει με κάθε πρόσφορο μέσο την υιοθέτησή τους και ένα Πρόγραμμα Υποστήριξης της Εφαρμογής τους με διασφαλισμένους πόρους. Σε διαφορετική περίπτωση, αν δεν γίνουν αποδεκτές οι θέσεις της ΚΕΔΕ, το Συνέδριο εξουσιοδοτεί το Δ.Σ. Α) να αποφασίσει την αποχώρηση από την αρμόδια επιτροπή και να διακόψει κάθε διάλογο. Β) Να προχωρήσει σε ενημέρωση, σε συνεργασία με τις ΠΕΔ, των τοπικών κοινωνιών και να αποφασίσει σε συνεργασία μαζί τους να προχωρήσει σε κάθε πρόσφορη μορφή αντίδρασης όπως π.χ. τη διοργάνωση τοπικών δημοψηφισμάτων.\nΗ ΚΕΔΕ να αναλάβει την πρωτοβουλία να ενημερώσει τα κοινοβουλευτικά πολιτικά κόμματα και τους πολίτες των τοπικών κοινωνιών, επιδιώκοντας την ευρύτερη δυνατή πολιτική και κοινωνική συναίνεση στις προτεινόμενες 12 Μεταρρυθμίσεις –Τομές για ένα Ισχυρό Επιτελικό Κράτος με ενισχυμένο το ρόλο της Τοπικής Αυτοδιοίκησης στην Ανάπτυξη και την Κοινωνική Συνοχή.\nΑναρτήθηκε από nlp news στις 3:54 π.μ.


Η Premier League με novi specials και super ενισχυμένες αποδόσεις - Στήλες / Μιχάλης Βραζιλιάνος - BetBoss\nΔημοσίευση: Ιαν 01, 2022 - 05:36\nΗ τρίτη αγωνιστική σε διάστημα επτά ημερών στην Premier League είναι γεγονός\nΟι μάχες ξεκινούν από νωρίς το μεσημέρι, με το Άρσεναλ-Μάντσεστερ Σίτι στο «Έμιρεϊτς» (14:30). Το σύνολο του Μίκελ Αρτέτα πήρε ανάσες μεσοβδόμαδα, καθώς η αναμέτρηση με την Γουλβς αναβλήθηκε ελέω covid.\nΑγωνιστικά, βρίσκεται σε εξαιρετική κατάσταση, προερχόμενο από πέντε διαδοχικές νίκες, διάστημα στο οποίο σκοράρει κατά βούληση (19-2 γκολ)!\nΒέβαια, σε ανάλογη φάση είναι και η πρωτοπόρος Σίτι. Οι «πολίτες» αγνοούν την ήττα εντός συνόρων από τις 30 Οκτωβρίου (10 σερί νίκες έκτοτε), σκορπώντας τρόμο στον διάβα τους.\nΆρσεναλ - Μάντσεστερ Σίτι 1:5.45 X:4.50 2:1.55\nΤο απόγευμα η Λέστερ φιλοξενεί τη Νόριτς (17:00), με στόχο να «χτίσει» στη νίκη επί της Λίβερπουλ και να αναρριχηθεί περαιτέρω στην βαθμολογία. Οι «αλεπούδες» επέστρεψαν στις νίκες μεσοβδόμαδα και με βατό πρόγραμμα έως τα τέλη Ιανουαρίου, έχουν τη δυνατότητα να επανέλθουν στο κόλπο των ευρωπαϊκών εισιτηρίων. Τα «καναρίνια» πασχίζουν να βρουν ρυθμό, χωρίς να τα καταφέρουν έως τώρα (0-2-5, έξι σερί ματς χωρίς γκολ ενεργητικό).\nΚρίσταλ Πάλας – Γουέστ Χαμ 1:3.10 X:3.45 2:2.30\nΟι μάχες της Premier League όπως θα ήθελες να είναι...


ΣΩΘΗΚΕ ΤΡΑΥΜΑΤΙΣΜΕΝΗ ΕΛΑΦΙΝΑ ΣΤΟ ΚΡΥΟΝΕΡΙ – Διονυσος POST\nBy dionysospost on 16 Ιουλίου, 2019\nΜε οργανωμένη επιχείρηση του Συλλόγου Προστασίας και Περίθαλψης Άγριας Ζωής-ΑΝΙΜΑ, των Δασαρχείων Πεντέλης και Πάρνηθας, αλλά και του προσωπικού της Νέας Οδού διασώθηκε και μεταφέρθηκε σε ασφαλές μέρος ελαφίνα, που είχε τραυματιστεί από διερχόμενο αυτοκίνητο στο Κρυονέρι.\nΗ ανακοίνωση του συλλόγου «ΑΝΙΜΑ» είναι αποκαλυπτική:\n«ΑΝΙΜΑ – Σύλλογος Προστασίας και Περίθαλψης Άγριας Ζωής\nΔιάσωση ελαφίνας στο Κρυονέρι.\nΕπιχείρηση στήθηκε χτες Κυριακή στην περιοχή του κόμβου του Αγίου Στεφάνου, όπου μια ελαφίνα είχε κατέβει τις τελευταίες μέρες για να φάει προφανώς τα ώριμα δελεαστικά κορόμηλα. Το ζώο εγκλωβίστηκε εκεί και, τελικά, στην προσπάθειά του να διασχίσει τον πολυσύχναστο δρόμο, χτυπήθηκε από διερχόμενο αυτοκίνητο.\nΗ ελαφίνα έπρεπε να απομακρυνθεί και για τη δική της ασφάλεια αλλά και για την ασφάλεια των διερχόμενων οδηγών. Στην επιχείρηση συμμετείχαν το Δασαρχείο Πεντέλης, το Δασαρχείο Πάρνηθας, η ΑΝΙΜΑ και προσωπικό της Νέας Οδού.\nΤο ζώο αναισθητοποιήθηκε (δεν ήταν εύκολη υπόθεση γιατί, αν και τραυματισμένο, δεν άφηνε να το πλησιάσουμε, αλλά τα κατάφερε ο δασοφύλακας της Πάρνηθας) και μετά την πρώτη περιποίηση των τραυμάτων επί τόπου, μεταφέρθηκε σε χώρο του Δασαρχείου Πάρνηθας.\nΣήμερα την επισκέφθηκαν εθελοντές της ΑΝΙΜΑ και ειδικευμένη σε τέτοια ζώα κτηνίατρος του Αττικού Ζωολογικού Πάρκου. Χορηγήθηκε ορός , αντιβίωση και αντιφλεγμονώδη. Ελπίζουμε σε ανάρρωση….\nΑΝΙΜΑ – Σύλλογος Προστασίας και Περίθαλψης Άγριας Ζωής».


Μηχανήματα για αφύγρανση: Αφυγραντήρες αέρα Στεγνωτήρες οικοδομής Βιομηχανικοί στεγνωτήρες Στεγνωτήρες προσρόφησης - TROTEC\nΕίστε εδώ: trotec.com - Προϊόντα και υπηρεσίες - Προϊόντα ‑ HomeComfort - Αφύγρανση\nΑφύγρανση χώρων διαβίωσης με αφυγραντήρες αέρα Trotec\nΕπιτύχετε ένα υγιεινό κλίμα ευεξίας με τη βέλτιστη υγρασία αέρα\nΔεν είναι μόνο η σωστή θερμοκρασία αποφασιστική για ένα ιδανικό κλίμα χώρου, αλλα και η βέλτιστη υγρασία αέρα. Η υγρασία δεν πρέπει να υπερβαίνει το 60 % σε θερμαινόμενους χώρους διαβίωσης, αλλά στο μπάνιο η σχετική υγρασία μπορεί να φτάσει ακόμη και το 70 % ή περισσότερο.\nΗ βέλτιστη υγρασία αέρα για ένα υγιεινό κλίμα χώρου είναι 50 %. Τιμές πάνω απο αυτή διευκολύνουν τη συσσώρευση μούχλας και μπορούν να επηρρεάσουν την υγεία. Τα σπόρια μυκήτων μούχλας κατανέμονται στον αέρα του χώρου, φτάνουν στις αναπνευστικές οδούς και στη χειρότερη περίπτωση προκαλούν αλλεργίες.\nΗ αναπνοή επηρρεάζει επιπλέον την υγρασία αέρα στο χώρο διαβίωσης. Με την εκπνοή εκπέμπεται μόνιμα υγρασία στο χώρο.\nΌσο περισσότερα άτομα ζουν σε ένα νοικοκυριό, τόσο γρηγορότερα υπάρχει υπέρβαση του ορίου ευεξίας της υγρασίας του αέρα. Αυτό γίνεται αρνητικά αντιληπτό, για παράδειγμα, στο υπνοδωμάτιο, στο οποίο την νύχτα με κλειστό παράθυρο υπάρχει γρήγορα υπέρβαση του ορίου του 60 %.\nΑκριβώς εδώ θα έπρεπε ωστόσο να κυριαρχεί ένα αναζωογονητικό κλίμα χώρου, αλλά αντί αυτού ενθαρρύνει η υπερβολικά υψηλή υγρασία αέρα τη συσσώρευση και τον πολλαπλασιασμό των ακάρεων. Και οι υγροί τοίχοι, για παράδειγμα μετά απο μία ανακαίνιση, ή τα υγρά υπόγεια είναι προβληματικές περιπτώσεις που μπορείτε στη χειρότερη περίπτωση να αντιμετωπίσετε με έναν αφυγραντήρα αέρα.\nΑντιμετωπίστε ένα δυσάρεστο κλίμα χώρου με τους κομψούς αφυγραντήρες αέρα Trotec της σειράς HomeComfort και πετύχετε ένα υγιεινό κλίμα χώρου παντού όπου η υγρασία γίνεται πρόβλημα. Οι αφυγραντήρες αέρα είναι φορητοί και ευέλικτα χρησιμοποιήσιμοι, και κατάλληλοι για μεγάλους έως μικρούς χώρους, χάρη σε διαφορετικές αποδόσεις αφύγρανσης.\nΠρακτικός οδηγός γνώσης


«Ξύπνησαν» έγκαιρα οι Τίμπεργουλφς - Onsports.gr\nΓιάννης Ασκούνης\t19 Ιανουαρίου 2012, 06:42\n«Ξύπνησαν» έγκαιρα οι Τίμπεργουλφς\nΑν και βρέθηκαν σε μειονεκτική θέση, οι Μινεσότα Τίμπεργουλφς ξεπέρασαν με 93-85 το εμπόδιο των Ντιτρόιτ Πίστονς.\nΟι γηπεδούχοι ξεκίνησαν αρνητικά τον αγώνα και έμειναν πίσω με διαφορά 16 πόντων λίγο πριν το τέλος του ημιχρόνου, το οποίο έληξε με 42-36 υπέρ των Πίστονς. Μάλιστα, οι «λύκοι» πήραν για πρώτη φορά το προβάδισμα 9 λεπτά πριν την λήξη της αναμέτρησης, αλλά το κράτησαν μέχρι το τέλος και συμπλήρωσαν δύο σερί επιτυχίες.\nΤα διαδοχικά double double του Κέβιν Λοβ συνεχίστηκαν, αφού ο φόργουρντ των Τίμπεργουλφς είχε είκοσι πόντους και 17 ριμπάουντ. Ακόμα, ο Άντονι Τόλιβερ σημείωσε 11 πόντους και περιόρισε τον Ταϊσόν Πρινς (29 π.) στο τέταρτο 12λεπτο.


Φωτιά στη Σαλαμίνα - Sportlive.gr\nΌπως αναφέρει η Πυροσβεστική, η πυρκαγιά εκδηλώθηκε στο Αιάντειο Σαλαμίνας.\nΣύμφωνα με πληροφορίες του iEidiseis, η φωτιά εχει ξεσπάσει σε ύψωμα και δεν απειλεί κατοικημένη περιοχή.\n#Πυρκαγιά σε δασική έκταση στο Αιάντειο Σαλαμίνας. Κινητοποιήθηκαν επίγειες και εναέριες δυνάμεις.\nΦινάλε με ήττα για την πρωταθλήτρια Τράμπζονσπορ των Μπακασέτα,...\nΓήπεδο Παναθηναϊκού: Έπεσαν οι υπογραφές στις συμβάσεις για τον...


Γίνε εκθαμβωτική φθινοπωρινή θεά σε 4 βήματα | ομορφια , περιποιηση , προσωπο | womenonly.gr\nΜάθε πώς θα γίνεις η απόλυτη φθινοπωρινή θεά εύκολα και απλά!\nΤο καλοκαιράκι πέρασε και η επιδερμίδα σου όσο να πεις χρειάζεται επειγόντως την φροντίδα σου! Κάτι ο ήλιος, κάτι η θάλασσα,\nΤο καλοκαιράκι πέρασε και η επιδερμίδα σου όσο να πεις χρειάζεται επειγόντως την φροντίδα σου! Κάτι ο ήλιος, κάτι η θάλασσα, κάτι που ξεχνούσες να ξεβαφτείς πριν πέσεις για ύπνο, τώρα και με την επίσημη έναρξη του φθινοπώρου η επιδερμίδα σου έχει ανάγκη από αναζωογόνηση! Διάβασε παρακάτω ποια επανορθωτικά μέτρα θα πάρεις για να δείχνεις και πάλι θεά και το φθινόπωρο!\nΑπολέπιση τώρα: τα νεκρά κύτταρα ήταν, είναι και θα είναι ο πιο δύσκολος εχθρός της επιδερμίδας σου στον αγώνα για λαμπερή επιδερμίδα και δεν έχεις παρά να τον αντιμετωπίσεις για να αφήσεις το νέο σου δέρμα να λάμψει χωρίς προηγούμενο! Τα νεκρά κύτταρα μπλοκάρουν την επιδερμίδα σου και πρέπει να τα ξεφορτωθείς το συντομότερο δυνατό. ένα απλό σκραμπ από αυτά που θα βρεις στο εμπόριο είναι η αρχή της απολέπισης που θα αφήσει το δερματάκι σου καθαρό και λείο έτοιμο για ένα απαιτητικό και προσαρμοστικό φθινόπωρο! Με απαλές κυκλικές κινήσεις τρίψε τη μουρίτσα σου με το σκραμπ και μόλις ξεπλύνεις δε θα πιστεύεις στα μάτια σου με τη νέα σου απαλή επιδερμίδα!\nΠοια ξηροδερμία; Η ξηροδερμία είναι η αιτία που το δερματάκι σου φαίνεται θαμπό και άτονο ειδικά μετά το καλοκαίρι που ο ήλιος και το θαλασσινό αλάτι έχει ταλαιπωρήσει πολύ το δερματάκι σου. Και ποιο είναι το αντίδοτο της ξηροδερμίας; Μα φυσικά η σωστή ενυδάτωση που θα επαναφέρει τη λάμψη στο προσωπάκι σου και θα σε μεταμορφώσει!\nΕνυδάτωση και ξερό ψωμί: η ενυδάτωση είναι το απαραίτητο συστατικό για υπέροχο δερματάκι σε όλο σου το κορμάκι όχι μόνο στο πρόσωπο αλλά και στις υπόλοιπες περιοχές. Οι αγκώνες και τα γόνατα είναι τα σημεία που υποφέρουν από ξηροδερμία και έχουν μεγάλη ανάγκη ενυδάτωσης γι’ αυτό μην τα ξεχνάς. Η ενυδάτωση είναι το Α και το Ω για τέλεια λαμπερή επιδερμίδα. Η ενυδατική σου κρέμα πρέπει να ανταποκρίνεται τέλεια στις ανάγκες της επιδερμίδας σου ανάλογα με τον τύπο της και είναι μια καθαρά προσωπική σου υπόθεση! Διάλεξε προσεκτικά την ενυδατική σου και θα δεις το δερματάκι σου να παίρνει ζωή και να αντανακλά λάμψη, ενώ το κατάλληλο σέρουμ ενισχύει για τα καλά αυτή τη λάμψη!\nΜάσκες: οι μάσκες μπορούν να ανανεώσουν το δερματάκι σου στη στιγμή αφού το κάνουν να φαίνεται λείο και καθαρό. Πέρα και μετά σε σειρά προτεραιότητας από τον απλό καθαρισμό, η μάσκα χαρίζει στο πρόσωπο σου την λάμψη που έχει ανάγκη ειδικά μετά το καλοκαίρι που το δέρμα σου έχει ταλαιπωρηθεί αρκετά. Μείνε πιστή στην ρουτίνα της ομορφιάς σου ακολουθώντας ευλαβικά το τρίπτυχο: καθαρισμός, απολέπιση, μάσκα, ενυδάτωση και θα δεις το δερματάκι σου πιο λαμπερό από ποτέ και υποδέξου με …καθαρό κούτελο το φθινόπωρο!\nΤο σέρουμ-θαύμα σε μεταμορφώνει τις γιορτές


Eden Οκτώβριος 22, 19:21\nΠροφανως δεν περιμενετε εμενα να σας το προτεινω, αλλα το σημαντικο σε αυτην την φαση δεν ειναι να υιοθετησετε, αλλα να αγαπησετε τον εαυτο σας. Ειμαι κιεγω στην ιδια κατασταση με εσας, εχω κανει ακριβως τις ιδιες σκεψεις, το κειμενο σας μιλησε στην καρδια μου. Καποια στιγμη συμβουλευτηκα ψυχολογο και μου ειπε αυτο ακριβως που σας λεω τωρα: σταματηστε να αυτομαστιγωνεστε. Αν καποιος τριτος σας αποκαλουσε αχρηστη και αποτυχημενη, θα το δεχοσασταν; Οχι, φυσικα! Τοτε γιατι επιτρεπετε στον εαυτο σας να σας "χαστουκιζει" με αυτον τον τροπο; Στην ζωη δεν υπαρχουν συνταγες ευτυχιας παρολο που οι εικονες που μας βομβαρδιζουν μας επιβαλλουν να μπουμε ολες στο ιδιο κουτακι "σπουδες-γαμος-παιδια". Νομιζουμε οτι αν δεν μπουμε σε αυτο το κουτι ειμαστε παριες, στην απ'εξω, αποτυχημενες. Κι ομως. Η ευτυχια ειναι ενα συνεχες κυνηγι. Αναζητειστε την. Μην αφηνετε την ζωη να φευγει απο τα χερια σας, ειναι τοσο κριμα! Και, κυριως, μην ξανααμφισβητησετε την προσωπικη σας αξια με βαση την γονιμοτητα σας, ειναι πολυ αδικο για σας! Αν κρινω απο το κειμενο σας ειστε ενας αξιολογος ανθρωπος! Αγαπηστε αυτον τον αξιολογο ανθρωπο, λοιπον! Το πιο σημαντικο ειναι αυτο. Και μετα, αν θελετε, σκεφτειτε την υιοθεσια ή οποια αλλη λυση σας προτειναν. Μην ξεχνατε οτι ενα παιδι θελει μια δυνατη μανουλα, για να του μεταδιδει δυναμη, αυτοεκτιμηση και αισιοδοξια! Σας φιλώ\nΕφη σγουρακη Οκτώβριος 21, 10:38\nΜανα είναι αυτή που μεγαλωνει ενα παιδι όχι απαραίτητα αυτή που το γενναει.\nΕυα Οκτώβριος 23, 00:36\nΥπαρχει κ η υιοθεσια\nΝικη Οκτώβριος 21, 15:09\nsofie Οκτώβριος 23, 15:08\nΑν μπορώ έστω και στο ελάχιστο να σε καταλάβω είναι γιατί το πέρασα αυτό με την καλύτερη μου φίλη, για μένα αδερφή που γεννηθήκαμε μαζί κι είμαστε αχοριστες! η αδερφή μου λοιπόν ύστερα από μια αποτυχημένη εγκυμοσύνη που της προκαλεσε τεράστιο πρόβλημα ειχε ως αποτέλεσμα να χάσει τη μήτρα τής.... Από κει και πέρα περάσαμε παρα πολλά από αυτά που περιγράφεις... Και ίσως και μερικά χειρότερα! Βλέπω την άρνηση σου να δεις ότι πραγματικά αν θες τόσο πολύ να γίνεις μαμά, θα γινεις, στα μάτια της! αφού εμείς δεν μπορούσαμε πλέον να την βοηθήσουμε, με το ζόρι την πήγαμε σε ψυχολογο, και αυτό ήταν το πρώτο βήμα της σημερινής της ευτυχίας! αφού λοιπόν έκανε έναν τεράστιο αγώνα να ξαναπιστεψει στόν εαυτό της και να αποβάλει το αίσθημα της αποτυχίας... Το υπερλανθασμενο!!!! Έδωσε έναν ακόμη τεράστιο και ουσιαστικό για την υιοθεσία ενός παιδιού! και η μάχη κερδιθηκε και σήμερα είναι μαμά ενός υπέροχου κοριτσιού... Και να ξέρεις πως την ζηλεύω καμιά φορά γιατί το μεγαλωνει με τοση αγάπη κι αφοσίωση που εγώ δεν την φτάνω με τίποτα που γέννησα κι όλα!!!!! αν θες για μένα κάνε το πρώτο βήμα, και μόλις η ψυχή σου καθαρίσει, βάλε στόχο το δεύτερο! είμαι 100 τις 100 σίγουρη οτι θα τα καταφέρεις να βρεις κι εσύ τήν ευτυχία!


VILLA VERGINA (Περίσσα, Ελλάδα) - Κριτικές και σύγκριση τιμών - Tripadvisor\nΞενοδοχεία κοντά σε: Villa Vergina\nVilla Vergina, Περίσσα - Κριτικές\nΝο 19 από 44 ξενοδοχεία για: Περίσσα\nΝο 19 από 44 ξενοδοχεία: Περίσσα\nΤο Villa Vergina είναι μια εξαιρετική επιλογή όσο βρίσκεστε στη Περίσσα. Με έναν ιδανικό συνδυασμό ποιότητας-τιμής και άνεσης, προσφέρει ένα οικογενειακό περιβάλλον με μια σειρά από ανέσεις σχεδιασμένες για ταξιδιώτες όπως εσείς.\nΘα απολαύσετε άνετα δωμάτια που προσφέρουν κλιματισμό και ψυγείο, ενώ μπορείτε να παραμείνετε συνδεδεμένοι όσο μένετε εδώ, καθώς το Villa Vergina προσφέρει στους επισκέπτες δωρεάν wifi.\nTo ξενοδοχείο έχει 24ωρη υποδοχή και αποθήκευση αποσκευών. Επιπλέον, το Villa Vergina προσφέρει χώρο πισίνας και μπαρ, για να οργανώσετε καλύτερα τη μέρα σας. Για επισκέπτες που ταξιδεύουν με αυτοκίνητο ή μηχανή, υπάρχει διαθέσιμο δωρεάν δημόσιο πάρκινγκ σε κοντινή απόσταση.\nΌσο είστε εδώ, μη χάσετε την ευκαιρία να ανακαλύψετε ένα από τα διάσημα αξιοθέατα της περιοχής (Ιερός Ναός Τιμίου Σταυρού (0,5 km)), που βρίσκεται σε κοντινή απόσταση από το ξενοδοχείο.\nΠιστεύουμε ότι θα μείνετε πολύ ευχαριστημένοι με τη διαμονή σας στο Villa Vergina ενώ ανακαλύπτετε όσα έχει να προσφέρει η Περίσσα.\nΟ/Η ellsaK έγραψε μια κριτική Νοε 2016\nΗ καλύτερη επιλογή εάν θέλεις να συνδυάσεις ηρεμία αλλα παράλληλα να έχεις τα πάντα δίπλα σου! Καθαρά, άνετα δωμάτια,τέλεια τοποθεσια με ευγενέστατο ιδιοκτήτη! Στην καρδιά της Περισσας, με την ατελείωτη μαύρη παραλία που αξίζει να την περπατήσετε,τριγύρω beach bar, εστιατόρια κ όχι μόνο!\nΟ/Η --Ionathan--234 έγραψε μια κριτική Ιουλ 2016\nΘεσσαλονίκη, Ελλάδα122 συνεισφορές79 χρήσιμες ψήφοι\nΟ/Η Judy H έγραψε μια κριτική Σεπ 2012\nTutukaka, Νέα Ζηλανδία5 συνεισφορές2 χρήσιμες ψήφοι\nΟ/Η Golfo tr έγραψε μια κριτική Ιουλ 2019\nΤο δωμάτιο ήταν μοντέρνο και ήταν ακόμα καλύτερο από όσο αναμενόταν. Το πρωινό είχε μια καταπληκτική επιλογή, ώστε υπάρχει αρκετός για όλους. Το προσωπικό είναι πραγματικά χρήσιμο. Εξαιρετική τοποθεσία. Βρίσκεται 2 λεπτά από την παραλία.\nΟ/Η John P έγραψε μια κριτική Αυγ 2018\nPark City, Γιούτα9 συνεισφορές3 χρήσιμες ψήφοι\nΜείναμε στο Villa Βεργίνα για 3 ημέρες με τους φίλους σας από τα κράτη μέλη. Τα δωμάτια ήταν ευρύχωρα και καθαρά. Βρίσκεται σε μια πολύ ήσυχη τοποθεσία, αλλά πολύ κοντά στην παραλία και πολλά εστιατόρια. Βόιλας και το προσωπικό ήταν πολύ φιλικό και πάντα εκεί για να σας βοηθήσει\nΣυχνές ερωτήσεις για το Villa Vergina\nΠοια δημοφιλή αξιοθέατα είναι κοντά στο Villa Vergina;\nΣτα κοντινά αξιοθέατα περιλαμβάνονται τα εξής: Παραλία Περίσσα (0,3 χλμ.), Ιερός Ναός Τιμίου Σταυρού (0,5 χλμ.) και Bob's Bar (0,3 χλμ.).\nΠοιες είναι μερικές από τις παροχές στο Villa Vergina;\nΠοιες είναι οι διαθέσιμες παροχές δωματίων στο Villa Vergina;\nΠοιες επιλογές φαγητού και ποτού είναι διαθέσιμες στο Villa Vergina;\nΥπάρχει διαθέσιμο πάρκινγκ στο Villa Vergina;\nΠοια εστιατόρια είναι κοντά στο Villa Vergina;\nΥπάρχουν ευκαιρίες για άσκηση στο Villa Vergina;\nΤο Villa Vergina έχει λεωφορειάκι που πηγαινοέρχεται από και προς το αεροδρόμιο;\nΝαι, το Villa Vergina προσφέρει ένα λεωφορείο αεροδρομίου για τους πελάτες. Συστήνουμε να καλέσετε εκ των προτέρων για να επιβεβαιώσετε τις λεπτομέρειες.\nΕπιτρέπονται τα κατοικίδια στο Villa Vergina;\nΠοιες γλώσσες μιλά το προσωπικό του Villa Vergina;\nΥπάρχει κάποιο ιστορικό αξιοθέατο κοντά στο Villa Vergina;


Eνδοσκοπική υπερnχοτοµογραφία (EUS) | ΓΕΩΡΓΙΟΣ Π. ΚΕΚΟΣ\nEνδοσκοπική υπερnχοτοµογραφία (EUS)\nH διαγνωστική ικανότητα της συμβατικής διακοιλιακής υπερηχοτομογραφίας που φθάνει σήμερα σε πολύ υψηλά επίπεδα, θα μπορούσε να βελτιωθεί ακόμα περισσότερο εάν δεν υπήρχαν τα γνωστά για τη μέθοδο εμπόδια, όπως είναι τα οστά, ο αέρας των κοίλων σπλάχνων και το λίπος. Έτσι δημιουργήθηκε ένας ενδοαυλικός ηχοβολέας (intraluminal transducer) που εκπέμπει κύματα υπερήχων μεγάλης συχνότητας, ώστε τα ενδοκοιλιακά όργανα να εξετάζονται σχεδόν από επαφή. Ο ηχοβολέας αυτός είναι προσαρμοσμένος στο άκρο ενός εύκαμπτου ενδοσκοπίου που μαζί με τη μονάδα αναλυτή των υπερήχων εφοδιασμένο με τερµατικό (monitor) αποτελεί το σύστημα της ενδοσκοπικής υπερηχοτομογραφίας (Endoscopic Ultrasonography, EUS).\nΗ EUS παρέχει καλύτερη απεικόνιση από τη συμβατική υπερηχοτοµογραφία, γιατί στην ενδοσκοπική υπερηχοτοµογραφία µεταξύ του ηχοβολέα και του υπό εξέταση οργάνου δεν παρεµβάλλονται αεροπληθή όργανα (στόµαχος, έντερο) και οστά. Επιπλέον, η EUS εκµεταλλεύεται άριστα την αρχή ότι: “οι υψίσυχνοι υπέρηχοι παρέχουν καλύτερη απεικόνιση αλλά µικρότερη διείσδυση σε βάθος ιστού”. Βάσει της αρχής αυτής στην EUS χρησιµοποιούνται υψίσυχνοι ηχοβολείς, ώστε να απεικονίζονται µε λεπτοµέρεια το εντερικό τοίχωµα και οι παρακείµενοι ιστοί.\nΗ EUS αποτελεί σηµαντική διαγνωστική µέθοδο κυρίως για τη διάγνωση, διαφορική διάγνωση και σταδιοποίηση καρκίνων του οισοφάγου, του στοµάχου, του παγκρέατος και του ορθού. Η διαγνωστική ακρίβεια της µεθόδου έχει αυξηθεί µε τη δυνατότητα λήψης κυπαρολογικού υλικού µε λεπτή βελόνα που διέρχεται µέσω του αυλού βιοψίας του ενδοσκοπίου και κατευθύνεται στοχευμένα στην “ύποπτη” βλάβη µε το ενδοσκοπικό υπερηχογράφηµα.\nΗ EUS είναι µια ασφαλής και αποτελεσµατική μέθοδος απεικόνισης των εσωτερικών οργάνων του οργανισµού, που συνδυάζει την ενδοσκόπηση µε την υπερηχοτομογραφία. Ενώ η συµβατική υπερηχοτοµογραφία απεικονίζει συµπαγή σπλάγχνα, η EUS µελετά συµπαγή αλλά και κοίλα όργανα.\nΟ ασθενής που πρόκειται να υποβληθεί σε EUS πρέπει να ενηµερωθεί και να δώσει έγγραφη συνέναιση για την εξέταση, η οποία διενεργείται µετά από οκτάωρη νηστεία. Αν πρόκειται για EUS του ορθού, γίνεται υποκλυσµός 2-3 ώρες πριν από την εξέταση.\nΟ ενδοσκόπος πρέπει να λάβει λεπτοµερές ιστορικό και να ενηµερωθεί για τα αποτελέσµατα των διαγνωστικών εξετάσεων στις οποίες έχει ήδη υποβληθεί ο ασθενής, ώστε να µπορεί να ερµηνεύσει καλύτερα τα υπερηχογραφικά ευρήµατα. Για την EUS του ανωτέρου πεπτικού συστήµατος απαιτείται ψεκασµός του φάρυγγα µε αερόλυμα τοπικού αναισθητικού (ξυλοκαϊνη 10%) και ενδοφλέβια καταστολή (µιδαζολάµη ή προποφόλη) για τη βελτίωση της ανοχής του ασθενούς στην εξέταση. Η καταστολή απαιτείται συχνότερα απ’ ό,τι σε άλλες ενδοσκοπικές τεχνικές αφενός γιατί η εισαγωγή του ηχοενδοσκοπίου είναι πιο δυσάρεστη στον ασθενή, αφού ο ηχοβολέας στο άκρο είναι άκαµπτος, και αφετέρου επειδή η εξέταση απαιτεί συνήθως περισσότερο χρόνο απ’ ό,τι οι άλλες διαγνωστικές ενδοσκοπήσεις. Επιπλέον, χορηγούνται ενδοφλέβια σπασµολυτικά (10-20 mg υοσκίνης), ώστε να µειωθεί ο περισταλτισµός του ανώτερου πεπτικού συστήµατος.\nΗ EUS χωρίς FNA µπορεί να γίνει με ασφάλεια σε εξωτερικούς ασθενείς. Σε περίπτωση που η EUS συνδυαστεί µε FNA, ο ασθενής είναι προτιμότερο να νοσηλευτεί για λίγες ώρες προκειμένου να παρακολουθηθεί για το ενδεχόμενο εμφάνισης επιπλοκών. Στις συστάσεις για την περιενδοσκοπική φροντίδα ισχύουν όσα και για τις άλλες διαγνωστικές ενδοσκοπήσεις του πεπτικού.\nΣε ασθενείς που βρίσκονται υπό αντιπηκτική αγωγή και η EUS πρόκειται να συνδυαστεί µε FNA, διακόπτονται τα αντιπηκτικά και οι αντιαιμοπεταλιακοί παράγοντες 7-10 ημέρες πριν. Ασθενείς υπό αντιπηκτική αγωγή που διακόπτεται και με αυξημένο κίνδυνο θρομβοεμβολικών επιπλοκών, τίθενται σε ηπαρίνη χαμηλού μοριακού βάρους, η οποία διακόπτεται 4-6 ή 8 τουλάχιστον ώρες πριν από την εξέταση. Σε εκείνους με αυξημένο κίνδυνο ενδοκαρδίτιδας ή με κυστική ίνωση του παγκρέατος που πρόκειται να υποβληθούν σε EUS και FΝΑ, γίνεται προληπτική χορήγηση αντιβίωσης.\nΜετά την ολοκλήρωση της εξέτασης παρακολουθούνται τα ζωτικά σημεία και το επίπεδο συνείδησης τουλάχιστον για µία ώρα. Η επανασίτιση του ασθενούς γίνεται ανάλογα με την εµφάνιση ή µη επιπλοκών. Εάν χορηγήθηκε καταστολή, µία ώρα µετά το πέρας της εξέτασης είναι δυνατή η λήψη ελαφρού γεύµατος. Εφόσον διενεργήθηκε EUS παγκρέατος µε FΝΑ, μετριέται η λιπάση και η αµυλάση αίµατος. Μετά από κάθε EUS µε FNA γίνεται μέτρηση του αιµατοκρίτη για ενδεχόμενη αιµορραγία.\nΤο ειδικό ενδοσκόπιο (ηχοενδοσκόπιο) είναι ένα κλασικό ενδοσκόπιο, µε προσαρµοσµένο στην άκρη του έναν ηχοβολέα διαµέτρου 9-13 mm, από τον οποίο εκπέµπονται οι υπέρηχοι. Ο ηχοβολέας καλύπτεται από ειδικό ελαστικό αεροθάλαµο, που φουσκώνει µε απαερωµένο νερό, ώστε να μεταδίδονται καλύτερα οι υπέρηχοι. Τα ηχοενδοσκόπια είναι εφοδιασµένα µε κανάλι εργασίας και παρέχουν τη δυνατότητα λήψης βιοψιών για ιστολογική εξέταση. Για την EUS του κατώτερου πεπτικού χρησιµοποιούνται βραχέα, άκαµπτα ηχοενδοσκόπια (χωρίς ενδοσκοπική εικόνα) ή ηχοενδοσκόπια ευθείας ή πλάγιας όρασης.\nΤα ηχοενδοσκόπια παράγουν υπερηχογραφική εικόνα είτε 3600 κάθετα στον επιµήκη άξονα (radial scanner) είτε «ευθύγραµµη» απεικόνιση ποικίλου εύρους παράλληλα µε τον άξονα (linear scanner).\nΟι εκπεµπόµενοι υπέρηχοι είναι υψηλών συχνοτήτων και κυμαίνονται από τα 5 έως τα 20 ΜΗz. Η διακριτική ικανότητα της µεθόδου κυμαίνεται μεταξύ 0,1 και 0,2mm και το «βάθος» των εικόνων από 1 µέχρι 10cm, ανάλογα µε τη συχνότητα. Όσο πιο µεγάλη η συχνότητα, τόσο καλύτερη είναι η ποιότητα της εικόνας, αλλά µικρότερο το βάθος.\nΈτσι, εάν χρησιμοποιηθεί η συχνότητα των 7,5 ΜΗz το βάθος διείσδυσης είναι περίπου 10cm και η διακριτική ικανότητα 0,2mm ενώ αν χρησιμοποιηθεί η συχνότητα των 12 ΜΗz το βάθος διείσδυσης είναι 3cm και η διακριτική ικανότητα 0,12mm. Σαν διακριτική ικανότητα ορίζεται η ικανότητα διάκρισης δύο σημείων το ένα πίσω από το άλλο, στην κατεύθυνση του μεταδιδομένου ηχητικού κύματος.\nΈως πρόσφατα, η EUS πραγματοποιείτο αποκλειστικά µε µηχανικές κεφαλές υπερήχων. Τα σύγχρονα ηχοενδοσκόπια διαθέτουν κεφαλές που παράγουν τους υπερήχους ηλεκτρονικά, ιδιότητα που αφενός παρέχει την δυνατότητα ενσωµάτωσης έγχρωµου Doppler στο σύστηµα και αφετέρου εξασφαλίζει την αρτιότερη επεξεργασία του παραγόµενου σήµατος. Τα παραπάνω συνεπάγονται µια υπεροχή της ηλεκτρονικής σε σχέση µε την µηχανική τεχνική, ως προς την ποιότητα της εικόνας, την αντίθεση και την διακριτική ικανότητα.\nΗ EUS του ανώτερου πεπτικού γίνεται µε τον ασθενή κατακλιμένο σε αριστερή πλάγια θέση. Το ηχοενδοσκόπιο εισέρχεται από το στόµα του ασθενούς και ακολούθως προωθείται δια του οισοφάγου στον πεπτικό σωλήνα, µέχρι την περιοχή που πρόκειται να εξετασθεί. Αρχικά ο ηχοβολέας του ηχοενδοσκοπίου κατευθύνεται πέρα από την περιοχή που εντοπίζεται η υπό διερεύνηση βλάβη και ακολούθως ο αεροθάλαµος που περιβάλλει τον ηχοβολέα γεμίζει µε νερό και φέρεται σε επαφή µε τη θέση του τοιχώµατος που αντιστοιχεί στη βλάβη.\nΗ µετάδοση των υπερήχων µέχρι το εξεταζόµενο όργανο επιτυγχάνεται με το νερό. Όταν ο αυλός του πεπτικού είναι αρκετά ευρύς, όπως για παράδειγμα συμβαίνει στο σώµα του στοµάχου, τότε αυτό πληρούται με νερό. Eφόσον είναι στενός και επιτυγχάνεται καλή επαφή της κεφαλής µε το υπό εξέταση όργανο (π.χ. τον οισοφάγο), αρκεί το νερό που βρίσκεται στο µπαλόνι του ηχοβολέα. Η εξέταση διαρκεί συνήθως 15-20 λεπτά.\nΗ απεικόνιση των διαφόρων οργάνων γίνεται κατά τη φάση απόσυρσης του οργάνου. Αφού εντοπισθεί το εύρηµα που μας ενδιαφέρει, γίνονται λεπτές κινήσεις, ώστε αυτό να απεικονισθεί με ευκρίνεια σε όλη τη δυνατή έκταση.\nΣτην EUS, η µελέτη της κεφαλής του παγκρέατος γίνεται από τη δεύτερη µοίρα του δωδεκαδακτύλου και το βολβό. Το σώµα του παγκρέατος ελέγχεται από το πυλωρικό άντρο και το σώµα του στοµάχου, απ’ όπου απεικονίζεται και η ουρά του παγκρέατος. Η χοληδόχος κύστη και ο χοληδόχος πόρος ελέγχονται από το πυλωρικό άντρο και το βολβό, ενώ η τελική µοίρα του χοληδόχου πόρου απεικονίζεται από τη δεύτερη µοίρα του δωδεκαδακτύλου.\nΗ εξέταση του παχέος εντέρου µέχρι το τυφλό είναι θεωρητικά δυνατή µε τα ηχοενδοσκόπια πρόσθιας όρασης, αλλά πρακτικά γίνεται σπάνια. Συνήθως η EUS του κατώτερου πεπτικού περιορίζεται μόνο σε παθήσεις του ορθού.\nΌσο μεγαλύτερη είναι η συχνότητα του ηχοβολέα τόσο ευκρινέστερη είναι η απεικόνιση των ιστών που σαρώνονται. Όµως, η αύξηση της συχνότητας του ηχοβολέα έχει ως αποτέλεσµα τη µείωση του βάθους διήθησης των υπερήχων, δηλαδή µείωση του βάθους του πεδίου απεικόνισης. Κατά συνέπεια, ηχοβολείς µεγάλης συχνότητας επιλέγονται για την απεικόνιση ενδοτοιχωµατικών βλαβών του γαστρεντερικού σωλήνα. Αντίθετα, για την µελέτη παρακείμενων ιστών και οργάνων επιλέγεται ηχοβολέας µε μικρότερη συχνότητα. Στην κλινική πράξη η EUS εκτελείται µε ηχοβολείς συχνότητας 5-20 ΜΗΖ. Συνήθως χρησιµοποιούνται συχνότητες 7,5 και 12 ΜΗΖ, µε τις οποίες υπάρχει η δυνατότητα υπερηχογραφικής απεικόνισης του τοιχώµατος του πεπτικού σωλήνα σε πέντε στιβάδες εναλλασσόμενης ηχογένειας, οι οποίες αντιστοιχούν µε τις πέντε στιβάδες που φαίνονται σε ιστολογικό επίπεδο.\nΤο τοίχωµα λοιπόν του πεπτικού σωλήνα απεικονίζεται υπερηχογραφικά ως πέντε διακριτές στιβάδες, οι οποίες, από μέσα προς τα έξω, είναι οι ακόλουθες: 1) ο βλεννογόνος (mucosa), υπερηχογενής 2) η βλεννογόνιος μυική (muscularis mucosa), υποηχογενής, 3) ο υποβλεννογόνιος (submucosa), υπερηχογενής 4) η μυική (muscularis propria), υποηχογενής και 5) ο ορογόνος (adventitia ή serosa), υπερηχογενής.\nΣυνεπώς, µε το EUS µπορούµε εύκολα να εντοπίσουµε το βάθος διήθησης ενός νεοπλάσµατος στο γαστρεντερικό τοίχωμα και να χαρακτηρίσουµε µία βλάβη ως ενδοτοιχωµατική ή εξωτοιχωµατική. Με ηχοβολείς συχνότητας 30 ΜΗΖ μπορεί να γίνει περαιτέρω ανάλυση του τοιχώµατος σε εννέα στιβάδες. Οι υψίσυχνοι ηχοβολείς δεν εφαρµόζονται ευρέως στην κλινική πράξη.\nΗ EUS σπάνια αποτελεί την πρώτη εξέταση για τη διάγνωση παθήσεων του πεπτικού, του παγκρέατος ή των χοληφόρων. Συνήθως γίνεται προγραµµατισµένα µε σκοπό τη διερεύνηση συγκεκριμένης βλάβης του πεπτικού, που έχει απεικονιστεί από πριν με κάποια άλλη εξέταση. Αποτελεί όμως απαραίτητο συμπληρωματικό εργαλείο για την σταδιοποίηση νεοπλασιών του πεπτικού και την διαφορική διάγνωση υποβλεννογονίων όγκων. Εξαίρεση στην παραπάνω αρχή αποτελεί η διάγνωση νευροενδοκρινικών όγκων του παγκρέατος και η διάγνωση της χοληδοχολιθίασης, όπου η µέθοδος µπορεί να χρησιµοποιηθεί και ως πρώτο διαγνωστικό βήμα.\nΟι κυριότερες ενδείξεις της EUS είναι οι ακόλουθες:\nΣταδιοποίηση καρκίνου οισοφάγου\nΣταδιοποίηση καρκίνου/λεµφώµατος στοµάχου\nΣταδιοποίηση όγκων φύµατος Vater\nΣταδιοποίηση – διάγνωση καρκίνου παγκρέατος\nΣταδιοποίηση καρκίνου ορθού\nΔιαφορική διάγνωση υποβλεννογονίων όγκων\nΔιάγνωση χρόνιας παγκρεατίτιδας\nΔιερεύνηση υπερτροφικών γαστρικών πτυχών\nΔιάγνωση και εντοπισµός νευροενδοκρινικών όγκων παγκρέατος\nΔιερεύνηση ενδοκοιλιακών νεοπλασμάτων (π.χ. επινεφριδίων)\nΔιερεύνηση διαταραχών του έσω σφιγκτήρα (π.χ.ακράτειας)\nΔιερεύνηση µαζών του µεσοθωρακίου\nΣταδιοποίηση καρκίνου πνεύµονα\nΗ μεγάλη ευκρίνεια στην ανάλυση των στιβάδων του γαστρεντερικού σωλήνα και των παρακείµενων εξωτοιχωµατικών βλαβών καθιέρωσε την EUS ως την πλέον αξιόπιστη απεικονιστική µέθοδο στη σταδιοποίηση των κακοήθων νεοπλασµάτων του οισοφάγου, του στοµάχου, του δωδεκαδακτύλου και του φύµατος του Vater, του παχέος εντέρου και του ορθού, καθώς επίσης και του καρκίνου των εξωηπατικών χοληφόρων και του παγκρέατος.\nΗ σηµαντικότερη ένδειξη της µεθόδου είναι η μελέτη των υποβλεννογονίων όγκων και η διαφορική διάγνωση από εξωτοιχωµατικές βλάβες. Με την EUS εντοπίζεται η στιβάδα του τοιχώµατος από την οποία προέρχεται ο υπoβλενvoγόνιoς όγκος και ελέγχεται το µέγεθος και τα ηχοµορφολογικά χαρακτηριστικά του, όπως είναι η σύσταση (συμπαγής ή κυστικός), η οµοιογένεια, το περίγραµµα, η αγγείωση και η διήθηση των παρακείµενων ιστών.\nΤα λιπώµατα εντοπίζονται κυρίως στον υποβλεννογόνο χιτώνα και είναι έντονα υπερηχογενή, ενώ τα λειοµυώµατα είναι υποηχογενή και εντοπίζονται συνηθέστερα στο µυϊκό χιτώνα και σπανιότερα στη βλεννογόνιο µυϊκή στιβάδα. Λειοµυώµατα µε μέγεθος µεγαλύτερο από τρία εκατοστά έχουν αυξηµένη πιθανότητα εξαλλαγής. Οι ευμεγέθεις κιρσοί στο θόλο του στοµάχου µπορεί να υποδύονται ενδοσκοπικά υποβλεννογόνιους όγκους και η διάκρισή τους είναι εύκολη µε τη EUS. Εκτεταµένη πάχυνση και ανώµαλη διαµόρφωση της τρίτης και τέταρτης στιβάδας του τοιχώµατος του στοµάχου παρατηρείται σε διηθητικές βλάβες όπως είναι το λέµφωµα και η πλαστική λινίτιδα. Κατά συνέπεια, ασθενείς µε ενδοσκοπική εικόνα παχυσµένων βλεννογονικών πτυχών ή µε ενδείξεις µειωµένου περισταλτισµού και ακινησίας του τοιχώµατος, θα πρέπει να υποβάλλονται σε EUS.\nΙσχύουν οι ίδιες αντενδείξεις όπως σε κάθε ενδοσκοπική εξέταση. Η απλή EUS είναι µη επεµβατική πράξη, αλλά η EUS που συνδυάζεται µε FNA αποτελεί µια επεµβατική εφαρµογή της µεθόδου, που πραγµατοποιείται όλο και συχνότερα. Στην περίπτωση αυτή, θα πρέπει το προσδοκώµενο όφελος να υπερβαίνει τον ενδεχόµενο κίνδυνο. Σε έγκυες γυναίκες η διενέργεια EUS είναι δυνατή, αλλά πρέπει να λαµβάνεται µέριµνα για αποφυγή έκθεσης του κυήµατος σε υψηλές δόσεις κατασταλτικών ουσιών. Αντένδειξη της µεθόδου είναι το πρόσφατο έµφραγµα µυοκαρδίου. Σχετικές αντενδείξεις είναι το ανεύρυσµα της θωρακικής αορτής, η βαριά κυφοσκολίωση, η αναπνευστική ανεπάρκεια και η ισχαιµία του µυοκαρδίου\nΟι αντενδείξεις της µεθόδου είναι οι ακόλουθες:\nΑιµοδυναµική αστάθεια του ασθενούς\nΑπουσία συναίνεσης/συνεργασίας του ασθενούς\nΑδυναµία χορήγησης καταστολής\nΑποφρακτικού τύπου βλάβες ή µεγάλο εκκόλπωµα στον οισοφάγο\nΣτένωση πυλωρού ή βολβού δωδεκαδακτύλου\nΠολλαπλή εκκολπωµάτωση (EUS κατώτερου πεπτικού)\nΒιοψία µε λεπτή βελόνα κατευθυνόµενη µε EUS\n(Fine NeedIe Aspiration, FNA)\nΗ τελευταία γενιά ηχοενδοσκοπίων μας δίνουν τη δυνατότητα λήψης υλικού βιοψίας µε αναρρόφηση δια βελόνης κατευθυνόµενης με υπερήχους (FNA). Τα ειδικά αυτά θεραπευτικά ηχοενδοσκόπια παρέχουν τη δυνατότητα διόδου δια του αυλού εργασίας καθετήρα με ειδική βελόνη, η οποία μπορεί να χρησιμοποιηθεί τόσο για διαγνωστικούς όσο και για θεραπευτικούς σκοπούς. Η δυνατότητα είναι εφικτή με τη δημιουργία «ευθύγραµµης» υπερηχογραφικής εικόνας παράλληλης με τον επιμήκη άξονα του ενδοσκοπίου, που επιτρέπει την υπερηχογραφική παρακολούθηση της βελόνης σε όλο το μήκος, σαν μια λεπτή υπερηχογενή γραμμή.\nΟι βελόνες αυτές έχουν διαφορετικό πάχος διαμετρήματος που κυμαίνεται από 22 έως 19 G ανάλογα με τη χρήση και το άκρο της μπορεί να είναι σταθερού ή ρυθμιζόμενου μήκους. Για να αποτραπεί η τρώση του καναλιού εργασίας του ηχοενδοσκοπίου, οι βελόνες αυτές φέρονται σε ειδικό πλαστικό καθετήρα.\nΓια την παρακέντηση μιας βλάβης υπό EUS καθοδήγηση, η βελόνη βιοψίας εξέρχεται από το άκρο του ηχοενδοσκόπιου και ακολούθως κατευθύνεται δια του τοιχώµατος του πεπτικού σωλήνα στο κέντρο της βλάβης υπό υπερηχοτοµογραφική καθοδήγηση. Στην άκρη του ηχοενδοσκοπίου υπάρχει ένας ανυψωτήρας – όνυχας, παρόμοιος με εκείνο που διαθέτουν τα δωδεκαδακτυλοσκόπια πλαγίας όρασης, το οποίο βοηθάει στην αλλαγή κατεύθυνσης της βελόνης. Με αρνητική πίεση αναρροφάται κυτταρολογικό υλικό από τη βλάβη, το οποίο στρώνεται σε αντικειμενοφόρο πλάκα για κυτταρολογική εξέταση. Στο ηχοενδοσκόπιο υπάρχει ενσωματωμένο σύστημα έγχρωμου Doppler με το οποίο αποφεύγεται η τρώση αγγείου.\nΗ βιοψία µε λεπτή βελόνα (FNA) κατευθυνόµενη µε EUS έχει ένδειξη σε µικρούς παγκρεατικούς όγκους, σε περιγαστρικούς ή περιοισοφαγικούς όγκους ή λεµφαδένες και σε υποψία τοπικής υποτροπής κακοήθων νεοπλασμάτων μετά από θεραπεία, ιδιαίτερα του ορθού.\nΗ FNA είναι ασφαλής εξέταση και αυξάνει σηµαντικά τη διαγνωστική ακρίβεια της EUS. Η τεχνική χαρακτηρίζεται απόι εξαιρετικά επίπεδα ευαισθησίας και ειδικότητας, τα οποία φθάνουν, ανάλογα µε το εξεταζόµενο όργανο, µέχρι 80-90% και 100%, αντίστοιχα.\nEUS µε λεπτούς καθετήρες (miniprobes)\nΗ δυσχερής έως αδύνατη διέλευση του ηχοενδοσκοπίου από στενώσεις του οισοφάγου και του ορθού πού προκαλούνται από την ενδοαυλική επέκταση των όγκων, αντιµετωπίζεται µε λεπτούς καθετήρες ενδοσκοπικής υπερηχοτοµογραφίας (miniprobes, διαµέτρου 2,4 mm) που φέρουν στην άκρη τους ενσωµατωµένο ηχοβολέα και οι οποίοι διέρχονται από τον αυλό βιοψίας των συµβατικών ενδοσκοπίων. Λόγω της µικρής διαµέτρου πλεονεκτούν στην διερεύνηση στενωτικών αλλοιώσεων του πεπτικού σωλήνα ή εντοπισµένων παθολογικών βλαβών. Οι λεπτοί αυτοί καθετήρες υπερήχων έχουν εφαρμογή, επίσης, και για τη µελέτη των στενώσεων των χοληφόρων και του παγκρέατος, επειδή μπορούν να προωθηθούν διαµέσου του καναλιού εργασίας του δωδεκαδακτυλοσκοπίου εντός του χοληδόχου και του παγκρεατικού πόρου.\nΣταδιοποίηση νεοπλασμάτων του πεπτικού συστήματος με EUS\nΗ EUS είναι αποφασιστικής σημασίας σε ασθενείς µε νεοπλάσµατα του πεπτικού συστήµατος, στους οποίους η θεραπεία αποφασίζεται με βάση το στάδιο της νόσου. Η προεγχειρητική σταδιοποίηση της νεοπλασματικής νόσου αποτελεί καθοριστικό παράγοντα στην επιλογή του είδους της θεραπείας, ήτοι: χειρουργικής, χηµειοθεραπείας, ακτινοθεραπείας ή συνδυασμού αυτών. Εφόσον επιλεγεί η χειρουργική αντιµετώπιση, το προεγχειρητικό στάδιο της νόσου καθορίζει και την εγχειρητική µέθοδο, εάν δηλαδή θα γίνει ευρεία, τοπική, ή ενδοσκοπική εκτομή του νεοπλάσματος.\nΓια παράδειγµα, στον καρκίνο του οισοφάγου εφόσον δεν ανιχνεύονται αποµακρυσµένες µεταστάσεις με την αξονική τοµογραφία, η τοπική σταδιοποίηση του νεοπλάσματος γίνεται µε την EUS. Εάν η βλάβη περιορίζεται μόνο στο τοίχωμα του οισοφάγου (Τ1-Τ2) και δεν υπάρχουν διηθημένοι επιχώριοι λεµφαδένες (στάδιο Ι ή ΙΙΑ), η θεραπεία είναι µόνο η χειρουργική επέµβαση. Αν όμως η βλάβη ξεπερνά το τοίχωµα ή υπάρχουν διηθημένοι επιχώριοι λεµφαδένες (στάδιο ΙΙΒ, ΙΙΙ), η προ- και μετεγχειρητική προσθήκη ακτινοθεραπείας και χηµειοθεραπείας βελτιώνει τα ποσοστά επιβίωσης των ασθενών.\nΕνδοσκοπική εκτοµή ενδείκνυται σε πρώιμες νεοπλασματικές αλλοιώσεις που εντοπίζονται αυστηρά στο βλεννογόνο και γίνεται είτε µε βλεννογονεκτομή είτε µε θερµοπηξία σε ασθενείς µε υψηλό εγχειρητικό κίνδυνο.\nΙδιαίτερα χρήσιµη αναδεικνύεται η EUS στην παρακολούθηση των ασθενών µε ΜΑLΤ λέµφωµα στοµάχου, που αντιµετωπίζονται μόνο µε θεραπεία της ελικοβακτηριδιακής λοίμωξης, και εκείνων µε γαστρικό λέµφωµα που λαµβάνουν χηµειοθεραπεία, για να εκτιµηθεί το αποτέλεσµα της θεραπείας. Επίσης, η παρακολούθηση με EUS ασθενών που έχουν χειρουργηθεί για νεόπλασµα του ορθού, αποκαλύπτει πρώιµα την τοπική εξωαυλική υποτροπή, η οποία δεν φαίνεται με την ενδοσκόπηση.\nΗ διαγνωστική ακρίβεια της EUS είναι σηµαντικά υψηλότερη της αξονικής τοµογραφίας στην προεγχειρητική περιοχική σταδιοποίηση των νεοπλασμάτων του πεπτικού και κυµαίνεται µεταξύ 80-90% για το βάθος διήθησης του νεοπλάσµατος και 70-80% για την ανάδειξη επιχώριων διηθηµένων λεµφαδενων.\nΗ EUS στις παθήσεις των χοληφόρων\nΛιθίαση χοληφόρων: Η EUS έχει προταθεί ως µέθοδος πρώτης επιλογής για τη διάγνωση των παθήσεων των χοληφόρων όπως είναι η χοληδοχολιθίαση, η χολοκυστοπάθεια και τα νεοπλάσματα. Η EUS έχει ευαισθησία που κειμένεται από 93-97% και ειδικότητα από 97-100% στη διάγνωση των λίθων του χοληδόχου πόρου. Η αξιοπιστία της µεθόδου εξαρτάται ευθέως από την εμπειρία του εξεταστή και γι’ αυτό δεν είναι ευρέως αποδεκτή από την ιατρική κοινότητα. Θεωρείται μέθοδος περισσότερο επεµβατική µέθοδος από τη MRCP, αλλά παρέχει µεγαλύτερη ακρίβεια στη διάγνωση της λιθίασης των εξωηπατικών χοληφόρων. Όµως, ως διαγνωστική εξέταση, η MRCΡ είναι οικονοµικότερη από την EUS για τη διαγνωστική διερεύνηση της µικρολιθίασης.\nΧολαγγειοκαρκίνωµα: Η EUS όταν συνδυάζεται με FNA συνιστά μια αξιόλογη διαγνωστική προσέγγιση για τη διάγνωση των χολαγγειοκαρκινωµάτων περιφερικού τύπου, όπως συµβαίνει µε τον παγκρεατικό καρκίνο. Η ευρεία χρήση της άμεσης χολαγγειοσκόπησης µε το ενδοσκοπικό σύστημα Baby – Mother – Scope, όσο και των άλλων πρωτοποριακών µεθόδων, όπως της ενδοπορικής EUS µε ταυτόχρονη λήψη βιοπτικού υλικού από τον παθολογικό ιστό, έχουν συμβάλλει τα μέγιστα στη διάγνωση των νεοπλασματικών παθήσεων των χοληφόρων.\nΗ EUS στο καρκίνο του παγκρέατος\nΗ EUS πλεονεκτεί έναντι της αξονικής τοµογραφίας (CT), της µαγνητικής τοµογραφίας (MRI) και του διαδερµικού υπερηχοτοµογραφήµατος (US) όσον αφορά στην ΤΝΜ σταδιοποίηση των νεοπλασμάτων του παγκρέατος. Mε αυτήν παρακάµπτονται τα εμπόδια του διαδερµικού υπερηχοτοµογραφήµατος (US) αφού ο ηχοβολές εισάγεται στο στομάχι και το δωδεκαδάκτυλο, και προσεγγίζεται το πάγκρεας σχεδόν εξ επαφής.\nΛόγω της άμεσης γειτνίασης του ηχοβολέα µε το πάγκρεας, χρησιµοποιηούνται κύµατα υπερήχων υψηλής συχνότητας από 7,5-12ΜΗΖ, µε τελικό αποτέλεσµα την ευκρινέστερη απεικόνιση του οργάνου. Η πιθανότητα απεικόνισης του παγκρεατικού καρκίνου προσεγγίζει το 100%, ενώ διαγιγνώσκονται ακόµη και όγκοι με μέγεθος µικρότερο από 3cm, που είναι δύσκολο να εντοπιστούν µε τις άλλες απεικονιστικές εξετάσεις. Επίσης, η EUS έχει την ίδια δυνατότητα µε την ERCP και τη MRCP για την ανάδειξη του αιτίου απόφραξης των χοληφόρων. Αναφορικά με την εκτίµηση της εξαιρεσιµότητας ή µη του όγκου, η EUS είναι ισοδύναµη ή και υπερτερεί της σπειροειδούς CT, αφού απεικονίζει µε ακρίβεια και τους περιοχικούς λεµφαδένες και τα γειτονικά αγγεία.\nΗ EUS στη χρόνια παγκρεατίτιδα\nΣε ποσοστό άνω του 30% των περιπτώσεων χρόνιας παγκρεατίτιδας ή των υποτροπιαζόντων επεισοδίων οξείας παγκρεατίτιδας δεν είναι δυνατό να καθοριστεί το αίτιο της νόσου, παρά το λεπτομερές ιστορικό και τον εργαστηριακό και απεικονιστικό έλεγχο. Ακόμα και με βέβαιη τη διάγνωση της χρόνιας παγκρεατίτιδας, παραμένει συχνά δύσκολος ο καθορισμός της ακριβούς φύσεως των κυστικών ή των συμπαγών βλαβών του παγκρέατος.\nΜια πληθώρα από απεικονιστικές τεχνικές είναι διαθέσιμες για τη διάγνωση της χρόνιας παγκρεατίτιδας. Οι σπουδαιότερες από αυτές είναι: το διακοιλιακό υπερηχογράφημα (US), η αξονική τομογραφία (CT), η μαγνητική τομογραφία (MRI), η ενδοσκοπική παλίνδρομος χολαγγειοπαγκρεατογραφία (ERCP), το ενδοσκοπικό υπερηχογράφημα (EUS) και η μαγνητική παλίνδρομος χολαγγειοπαγκρεατογραφία (MRCP).\nΗ EUS έχει την ίδια ευαισθησία με την ERCP στη διάγνωση της χρόνιας παγκρεατίτιδας και θα πρέπει να προτιμιέται, όταν η ένδειξη είναι μόνο η διάγνωση και όχι κάποια θεραπευτική παρέμβαση.\nΗ φυσιολογική εμφάνιση του παγκρέατος στην EUS ποικίλει ανάλογα με την ηλικία του ασθενούς. Επιπρόσθετα είναι εξαιρετικά δύσκολο ή ακόμα και αδύνατο να γίνει διάκριση των ευρημάτων που οφείλονται σε οξεία παγκρεατίτιδα, σε τοξική ίνωση από υπερκατανάλωση αλκοόλ και σε χρόνια παγκρεατίτιδα. Επίσης, εάν η EUS εκτελείται αμέσως μετά από ένα επεισόδιο οξείας παγκρεατίτιδας (π.χ. εντός 4 εβδομάδων), δεν είναι δυνατό να επιβεβαιωθεί ή να αποκλειστεί αξιόπιστα η χρόνια παγκρεατίτιδα.\nΣτα υπερηχογραφικά κριτήρια που απαιτούνται για τη διάγνωση της χρόνιας παγκρεατίτιδας, μεταξύ των άλλων, συμπεριλαμβάνονται η ηλικία του ασθενούς και το ιστορικό χρήσης αλκοόλ, για να μειωθεί ο κίνδυνος υπερδιάγνωσης της νόσου. Τα υπερηχογραφικά αυτά κριτήρια διακρίνονται σε πέντε παρεγχυματικά και σε έξι των πόρων, σύμφωνα με την ταξινόμηση κατά Catalano (Milwaukee criteria).\nΗ διάγνωση της χρόνιας παγκρεατίτιδας γίνεται με υψηλό βαθμό ασφάλειας, εάν εντοπιστούν πέντε ή παραπάνω από τα κριτήρια της ταξινόμησης κατά Catalano. Τρία ή παραπάνω από τα EUS κριτήρια σχετίζονται με υψηλή ευαισθησία και ειδικότητα, με την ιστολογικά διαπιστωμένη παγκρεατική ίνωση, ενώ με το EUS εντοπίσθηκαν ασβεστώσεις στο πάγκρεας που διέφυγαν από τις υπόλοιπες απεικονιστικές μεθόδους. Σε ασθενείς νεότερους των 60 ετών, χωρίς ιστορικό κατάχρησης αλκοόλ, η ανίχνευση τριών μόνο ή παραπάνω υπερηχογραφικών κριτηρίων, θέτουν με υψηλό βαθμό ακρίβειας τη διάγνωση της νόσου. Στις περιπτώσεις αυτές δεν κρίνεται απαραίτητη η περαιτέρω διερεύνηση και η ERCP ενδείκνυται μόνο για θεραπευτικούς λόγους. Η προχωρημένη χρόνια παγκρεατίτιδα μπορεί να αποκλεισθεί, εάν εντοπισθούν μέχρι δύο υπερηχογραφικά κριτήρια. Η ERCP, τα παγκρεατικά λειτουργικά test, ή άλλες σύνθετες εξετάσεις δε θα βοηθήσουν και δεν είναι απαραίτητες. Εάν τα κλινικά συμπτώματα του ασθενούς και το ιστορικό του θέτουν την υποψία χρόνιας παγκρεατίτιδας (τυπικός κοιλιακός πόνος, χρόνια κατάχρηση αλκοόλ), τότε φαίνεται ότι η παρουσία μικρού αριθμού παρεγχυματικών υπερηχογραφικών κριτηρίων είναι ειδικά για τη διάγνωση ήπιας χρόνιας παγκρεατίτιδας, η οποία δεν μπορεί να διαγνωσθεί με την ERCP ή τα παγκρεατικά λειτουργικά test.\nΚαθώς οι ασθενείς με ιστορικό χρόνιας παγκρεατίτιδας έχουν αυξημένο κίνδυνο για την ανάπτυξη καρκίνου παγκρέατος (19 φορές μεγαλύτερη πιθανότητα σε σχέση με τον υγιή πληθυσμό), νεοεμφανιζόμενες συμπαγείς βλάβες θα πρέπει να αναζητούνται.\nΜε τα σύγχρονα ηλεκτρονικά υπερηχοενδοσκόπια θα πρέπει να γίνεται έλεγχος με Doppler και με χορήγηση ειδικών σκιαγραφικών ουσιών, για πιθανές θρομβωτικές επιπλοκές της παγκρεατίτιδας, για τη διάκριση των κυστικών βλαβών από ψευδοανευρύσματα, για την εντόπιση παρακαμπτηρίου δικτύου της πυλαίας φλέβας λόγω απόφραξής της και για τη διαφορική διάγνωση των συμπαγών και κυστικών παγκρεατικών αλλοιώσεων.\nΜεγάλη διάταση του παγκρεατικού πόρου μπορεί να προκληθεί όχι μόνο από τη χρόνια παγκρεατίτιδα, αλλά και από ενδοπορικούς όγκους (IPMT), από όγκους του παγκρέατος ή του φύματος του Vater. Ενδοϋπερηχογραφικά θα πρέπει να ελέγχεται όλο το μήκος του παγκρεατικού πόρου, για καλοήθεις στενώσεις, συνοδές κυστικές ή συμπαγείς βλάβες καθώς και μικρούς πολυποειδείς όγκους ενδεικτικούς για IPMT.\nΔιογκωμένοι λεμφαδένες εμφανίζονται τόσο στη χρόνια, όσο και στην αυτοάνοση ή την οξεία υποροπιάζουσα παγκρεατίτιδα. Όμως μπορεί να αντιπροσωπεύουν λεμφαδενικές μεταστάσεις από παγκρεατικό καρκίνωμα.\nΟι ασθενείς με χρόνια παγκρεατίτιδα και εστιακά υποαγγειούμενη βλάβη θα πρέπει να οδηγούνται χωρίς καθυστέρηση για χειρουργική αντιμετώπιση, εάν η κλινική εικόνα και οι απεικονιστικές τεχνικές είναι ισχυρά δηλωτικές για την παρουσία εξαιρέσιμου παγκρεατικού καρκίνου.\nΟι ενδείξεις για την εκτέλεση EUS-FNA σε έδαφος χρόνιας παγκρεατίτιδας είναι οι εξής:\nΓια να αυξήσουμε την πιθανότητα αποκλεισμού του κακοήθους χαρακτήρα βλάβης, η οποία σύμφωνα με το EUS και τη χρήση Doppler έχει καλοήθεις χαρακτήρες (ορώδες κυσταδένωμα, εστιακή φλεγμονώδη βλάβη, αιμορραγική ψευδοκύστη).\nΣε ασθενείς με υψηλή κλινική και ενδοϋπερηχογραφική υποψία μη εξαιρέσιμου αδενοκαρκινώματος ή παγκρεατικής μετάστασης, σε έδαφος χρόνιας παγκρεατίτιδας.\nΥποψία για οριακής κακοήθειας βλάβες (νευροενδοκρινείς όγκοι, βλεννώδες κυσταδένωμα, λέμφωμα) πριν τη χειρουργική αντιμετώπιση.\nΣε ασθενείς με διατεταμένο παγκρεατικό πόρο άγνωστης αιτιολογίας (για τη διάγνωση του IPMT).\nΓια τον εντοπισμό διογκωμένων λεμφαδένων.\nΗ ελαστογραφία (elastography) είναι μια τεχνική η οποία ανιχνεύει διαφορές στην ελαστικότητα των ιστών και η χρησιμότητά της προκύπτει από την παρατήρηση, ότι πολλοί καρκίνοι εμφανίζονται ως σκληρότεροι όζοι σε σχέση με το γειτονικό υγιές παρέγχυμα όπως π.χ. μαστός, προστάτης, ήπαρ. Σε ασθενείς με φυσιολογικό παγκρεατικό παρέγχυμα, η ελαστογραφία αυξάνει τόσο την ικανότητα της EUS στη διάκριση των καλοήθων από τις κακοήθεις παγκρεατικές βλάβες όσο και την ακρίβεια της FNA με μείωση του αριθμού των μη απαραίτητων βιοψιών. Σε ασθενείς όμως με αλλοιώσεις χρόνιας παγκρεατίτιδας, η ίνωση που χαρακτηρίζει τη νόσο εμφανίζει την ίδια εικόνα στην ελαστογραφία όπως και οι σκληρές σε σύσταση κακοήθεις βλάβες. Έτσι η συμβολή της ενδοϋπερηχογραφικής ελαστογραφίας στη διάγνωση του παγκρεατικού αδενοκαρκινώματος σε έδαφος χρόνιας παγκρεατίτιδας, είναι εξαιρετικά χαμηλή και δε φαίνεται να βελτιώνει ούτε την ακρίβεια της FNA.\nΤαξινόμηση χρόνιας παγκρεατίτιδας κατά Catalano (Milwaukee criteria).\nΚΡΙΤΗΡΙΑ ΤΩΝ ΠΟΡΩΝ\n1) Διάταση του κυρίου παγκρεατικού πόρου (>3 χιλ.)\n2) Ανώμαλη πορεία του κυρίου παγκρεατικού πόρου\n3) Ενδοπορικές υπερηχογενείς εστίες\n4) Υπερηχογενές τοίχωμα παγκρεατικού πόρου\n5) Διάταση παράπλευρων κλάδων\n1) Ανομοιογενής απεικόνιση\n2) Εστίες μειωμένης ηχογένειας\n3) Εστίες αυξημένης ηχογένειας\n4) Ενδολοβιακά διαφράγματα\n5) Λοβίωση περιγράμματος αδένα\n6) Άνηχες περιοχές (>5 χιλ.)\nΠαροχέτευση ψευδοκύστεων παγκρέατος υπό EUS\nΗ ενδοσκοπική υπερηχογραφία έχει εμπλουτίσει με πολλές θεραπευτικές τεχνικές την αντιμετώπιση των επιπλοκών της χρόνιας παγκρεατίτιδας και ειδικά των ψευδοκύστεων. Για πολλά χρόνια η παροχέτευση των παγκρεατικών ψευδοκύστεων πραγματοποιούνταν ενδοσκοπικά με το πλάγιο ενδοσκόπιο της ERCP υπό ακτινοσκοπικό έλεγχο. Σήμερα πλέον, στη συντριπτική πλειονότητα των περιπτώσεων, αυτή γίνεται υπό έλεγχο με EUS.\nΓια την παροχέτευση των ψευδοκύστεων χρησιμοποιείται θεραπευτικό ηχοενδοσκόπιο, με το οποίο αρχικά γίνεται διαγαστρική παρακέντηση της ψευδοκύστης με καθετήρα που φέρει στην άκρη βελόνη 19G. Ακολούθως, μέσα από το κανάλι εργασίας του ηχοενδοσκοπίου προωθούνται διαδοχικά συρμάτινος οδηγός και διαστολείς δια των οποίων διευρύνεται προοδευτικά η οπή του γαστρικού τοιχώματος. Από τη διευρυμένη αυτή οπή διεκβάλλεται ενδοπρόθεση, δια της οποίας επιτυγχάνεται ευρεία επικοινωνία της ψευδοκύστης με τον αυλό του στομάχου.\nΗ μέθοδος έχει υψηλά ποσοστά επιτυχίας που φθάνουν το 90% και χαρακτηρίζεται από υψηλό δείκτη ασφάλειας. Ωστόσο, θα πρέπει οι ασθενείς αυτοί να παρακολουθούνται στενά και να υπάρχει υψηλός δείκτης υποψίας για εμμονή ή υποτροπή της ψευδοκύστης και ετοιμότητα επανεπέμβασης, εφόσον αυτό απαιτηθεί.\nΣτον καρκίνο του πνεύμονα η παρουσία ή μη μεταστατικών λεμφαδένων είναι θεμελιώδους σημασίας στη λήψη θεραπευτικών αποφάσεων και στο καθορισμό της πρόγνωσης. Οι μη επεμβατικές απεικονιστικές εξετάσεις όπως είναι η CT και το PET παρουσιάζουν μικρή ευαισθησία στην εκτίμηση των διογκωμένων λεμφαδένων, εάν δηλαδή είναι διηθημένοι από καρκινικά κύτταρα ή παρουσιάζουν μόνο αντιδραστική διόγκωση. Έτσι, οι ασθενείς με παθολογικούς λεμφαδένες υποβάλονται σε προεγχειρητική σταδιοποίηση με επεμβατικές μεθόδους, η κυριότερη από τις οποίες είναι η μεσοθωρακοσκόπηση, εξέταση που απαιτεί γενική αναισθησία.\nΕναλλακτικά μπορεί να γίνει: α) βρογχοσκόπηση με «τυφλή» FNA (Τransbronchial Νeedle Αspiration, TBNA), β) FNA των λεμφαδένων υπό καθοδήγηση EUS (EUS-FNA) και γ) ενδοβρογχικό υπερηχογράφημα (Εndobronchial Ultrasound, EBUS) με FNA (EBUS-FNA).\nΗ EUS-FNA είναι μια ασφαλής εξέταση και ενδείκνυται ιδιαίτερα για την εκτίμηση των λεμφαδένων του οπισθίου μεσοθωρακίου. Στο πρόσθιο μεσοθωράκιο η EUS έχει μικρότερη διαγνωστική αξία, γιατί ο αέρας της τραχείας εμποδίζει τη μετάδοση της δέσμης των υπερήχων. Στις περιπτώσεις αυτές σημαίνοντα ρόλο έχει η EBUS. Η ευαισθησία τόσο της EUS όσο και της EBUS προσεγγίζει το 69%, ενώ ο συνδυασμός τους ανεβάζει την ευαισθησία στο 93%. Τα δεδομένα αυτά υπογραμμίζουν τη μεγάλη σημασία του συνδυασμού των EUS και EBUS στη σταδιοποίηση του καρκίνου του πνεύμονα, αποφεύγοντας άλλες πιο επεμβατικές διαγνωστικές μεθόδους, όπως τη μεσοθωρακοσκόπηση.\nΝευρόλυση κοιλιακού νευρικού πλέγματος\nΗ θεραπευτική αυτή μέθοδος χρησιμοποιείται στην παρηγορική αντιμετώπιση του χρόνιου κοιλιακού πόνου που οφείλεται σε χρόνια παγκρεατίτιδα ή σε καρκίνο παγκρέατος. Αρχικά με το θεραπευτικό ηχοενδοσκόπιο εντοπίζεται η ανατομική περιοχή του κοιλιακού νευρικού πλέγματος και στη συνέχεια, υπό EUS έλεγχο γίνεται παρακέντηση του γαστρικού τοιχώματος και έγχυση με καθετήρα με βελόνη συνδυασμού τοπικού αναισθητικού φαρμάκου (10ml bupivacain 0,25%) και κορτικοειδούς (40mg triamcinolon). Αντί για κορτικοειδές μπορεί να χορηγηθεί διάλυμα αιθυλικής αλκοόλης.\nΕπιπλοκές συµβαίνουν πολύ σπάνια στην EUS και είναι παρόμοιες µε εκείνες που παρατηρούνται στις υπόλοιπες διαγνωστικές ενδοσκοπήσεις. Ο κίνδυνος επιπλοκών αυξάνει όταν η διαγνωστική EUS συνδυάζεται με βιοψία µε βελόνη (FNA), που κατευθύνεται με υπερήχους.\nΣυνηθέστερη επιπλοκή αποτελεί η υποξυγοναιµία, η οποία σχετίζεται µε την κατασταλτική αγωγή, που χρησιµοποιείται κατά την εξέταση. Περιπτώσεις διατρήσεων έχουν αναφερθεί, κυρίως σε EUS µε FNA, οι οποίες συνήθως οφείλονται στο ευθύγραµµης απεικόνισης ηχοενδοσκόπιο που χρησιµοποιείται για τις παρακεντήσεις, επειδή στην άκρη είναι άκαµπτο.\nΟ συνδυασµός της EUS µε FNA αυξάνει τον κίνδυνο επιπλοκών, ο οποίος όμως είναι πού χαμηλός και είναι της τάξης του 0,5-1,2%. Οι πιο συχνές επιπλοκές που σχετίζονται µε την EUS-FNA είναι η οξεία παγκρεατίτιδα και η αιµορραγία εκτός του αυλού του πεπτικού σωλήνα, η οποία συνήθως είναι αυτοπεριοριζόµενη.\nΟι συνηθέστερες επιπλοκές της μεθόδου είναι οι ακόλουθες:\nΚαρδιοπνευµονικές (υποξυγοναιµία, υπόταση, αρρυθµία, εισρόφηση)\nΦαρµακευτικές αντιδράσεις (αλλεργίες, θροµβοφλεβίτιδα)\nΣηπτικές επιπλοκές (επιµόλυνση παγκρεατικής ψευδοκύστης, οξεία παγκρεατίτιδα)


Το βραβευμένο έργο του Ταντέους Σλομποτζιάνεκ στην Πειραιώς 260, στις 17 και 18 Ιουνίου\nΤετάρτη, 15 Ιουνίου 2016 12:15\nΣτο έργο του Ταντέους Σλομποτζιάνεκ, «Η τάξη μας», οι ήρωες είναι δέκα μαθητές του δημοτικού σχολείου της πόλης.\nΈνα νέο είδος ολοκαυτώματος\nΣτις 10 Ιουλίου 1941, όλοι οι Εβραίοι κάτοικοι της πόλης Γιεντβάμπνε στην Πολωνία συγκεντρώνονται με τη βία στην κεντρική πλατεία και οδηγούνται σε έναν στάβλο, όπου και δολοφονούνται. Η επίσημη ιστορική αφήγηση καταδείκνυε τους ναζί ως δράστες της σφαγής. Ωστόσο, 60 χρόνια μετά, οι έρευνες της κινηματογραφίστριας Ανιέσκα Άρνολντ απέδειξαν πως υπαίτιοι δεν ήταν οι Γερμανοί, αλλά οι συντοπίτες και γείτονες των θυμάτων, καθολικοί Πολωνοί, ξεσηκώνοντας θύελλα αντιδράσεων. Η Ιστορία της χώρας άλλαξε, ο Πρόεδρος ζήτησε συγνώμη και παραδέχτηκε πως εκεί συντελέστηκε ένα νέο είδος ολοκαυτώματος, η δολοφονία γείτονα από γείτονα.\nΑποκατάσταση μιας αλήθειας που θάφτηκε για σχεδόν 60 χρόνια\nΣτο έργο του Ταντέους Σλομποτζιάνεκ, «Η τάξη μας», που σημείωσε παγκόσμια επιτυχία (καλύτερο έργο πολωνικής λογοτεχνίας 2010 - Nike Literary Award), οι ήρωες είναι δέκα μαθητές του δημοτικού σχολείου της πόλης. Στις επτά δεκαετίες που καλύπτουν με την αφήγησή τους, δίνουν φωνή σε όσους την έχασαν και αποκαθιστούν την αλήθεια, που θάφτηκε για σχεδόν 60 χρόνια, μετατρέποντας το Γιεντβάμπνε σε σύμβολο της φιμωμένης Ιστορίας. «Τελικά, ο καθένας μπορεί να λέει την Ιστορία, όπως τον βολεύει»;\nΜετάφραση: Έρι Κύργια, διασκευή - σκηνοθεσία: Γιάννης Καλαβριανός, σκηνικά - κοστούμια: Γιώργος Γιάννου, μουσική - σχεδιασμός ήχου: Λευτέρης Μουμτζής, κίνηση - βοηθός σκηνοθέτις: Αλεξία Μπεζίκη, σχεδιασμός φωτισμών: Σταύρος Τάρταρης, ακουστικός σχεδιασμός: Γιώργος Χριστοφή. Παίζουν (με αλφαβητική σειρά): Γιώργος Αναγιωτός, Δέσποινα Γιαννοπούλου, Ανδρέας Κούτσουμπας, Παναγιώτης Λάρκου, Μάριος Μεττής, Κώστας Σιλβέστρος, Τζωρτζίνα Τάτση, Ανδρέας Τσέλεπος, Έλενα Χαραλαμπούδη, Χάρης Χαραλάμπους.\nΠειραιώς 260 (Χώρος Η): Πειραιώς 260 - Ταύρος, τηλ.: 210 9282900. Διάρκεια: 2 ώρες και 10 λεπτά. Τιμές εισιτηρίων: κανονικό: 20 ευρώ, φοιτητικό: 10 ευρώ, άνεργοι - ΑΜΕΑ: 5 ευρώ.


Προβάλλονται 1 - 33 από 237 αντικείμενα\nΓυναικείες παντόφλες από την Tamaris σε μαύρο χρώμα και In-fashion θηλυκό σχέδιο που θα λατρέψετε. Από δέρμα suede, με σταθερό τακούνι ύψους 4εκ.\n42,45 € 49,94 € -15% Σε Απόθεμα\nParex Ανατομικές Παντόφλες Nude\nΓυναικείες comfort παντόφλες από συνθετικό δέρμα με ανατομικό δερμάτινο πάτο. Σε nude απόχρωση, ευκολοφόρετες και άνετες για κάθε ώρα της ημέρας.\n36,46 € 42,90 € -15% Σε Απόθεμα\nParex Ανατομικές Παντόφλες Καφέ\nΓυναικείες comfort παντόφλες από συνθετικό δέρμα με ανατομικό δερμάτινο πάτο και χοντρή εξωτερική σόλα ύψους 3εκ. Σε καφέ χρώμα, ευκολοφόρετες και άνετες για κάθε ώρα της ημέρας.\n29,66 € 34,90 € -15% Σε Απόθεμα\nΓυναικείες παντόφλες με πολύ φρέσκο και stylish σχέδιο. Για παρουσίες που θα ήθελαν να ξεχωρίσουν, κατασκευασμένες από συνθετικό δέρμα εξαιρετικής ποιότητας με δερμάτινο πάτο.\nΓυναικείες comfort παντόφλες με διχάλα σε μπλε χρώμα με στρασάτο σχέδιο. Από ύφασαμ εξαιρετικής ποιότητας με ανατομικό πάτο για πιο ξεκούραστο περπάτημα.\nΓυναικείες comfort παντόφλες από συνθετικό δέρμα με ανατομικό δερμάτινο πάτο και χοντρή εξωτερική σόλα ύψους 3εκ. Σε μαύρο χρώμα, ευκολοφόρετες και άνετες για κάθε ώρα της ημέρας.\nClarks Step June Tide Παντόφλες Λαδί\nΓυναικείες παντόφλες της Clarks σε λαδί χρώμα. Αποπνέουν με τον ποιοτικό και κλασικό σχεδιασμό τους την άνεση που επιζητά κάθε γυναίκα στις καλοκαιρινές εμφανίσεις της. Από συνθετικό δέρμα εξαιρετικής ποιότητας με ρυθμιζόμενη εγκράφα στο επάνω μέρος για ευκολία στην εφαρμογή.\n50,15 € 59,00 € -15% Σε Απόθεμα\n68,00 € 80,00 € -15% Προϊόν διαθέσιμο με διαφορετικές επιλογές\n68,00 € 80,00 € -15% Σε Απόθεμα\nPlakton Bolero Carmen Παντόφλες Λευκό\nΓυναικείες comfort παντόφλες από συνθετικό δέρμα, σε λευκή απόχρωση και εξαιρετικά αναπαυτικό πάτο. Τις φοράτε και φεύγετε αμέσως για τις καλοκαιρινές σας βόλτες.\n31,02 € 36,50 € -15% Σε Απόθεμα\nΓυναικείες παντόφλες από την Adam's σε ταμπά χρώμα από συνθετικό δέρμα εξαιρετικής ποιότητας με δερμάτινο πάτο. Αποτελούν μια ευκολοφόρετη και βολική επιλογή για κάθε ώρα της μέρας.\n28,90 € 34,00 € -15% Σε Απόθεμα\nΓυναικείες παντόφλες από την Adam's σε μαύρο χρώμα από συνθετικό δέρμα εξαιρετικής ποιότητας με δερμάτινο πάτο. Αποτελούν μια ευκολοφόρετη και βολική επιλογή για κάθε ώρα της μέρας.\nΔιαθέσιμο σε: 37 38 39 40 41 42\nPlakton Bolero Sprinter 2 Παντόφλες Μαύρο\nΓυναικείες comfort παντόφλες από συνθετικό δέρμα, σε μαύρη απόχρωση και εξαιρετικά αναπαυτικό πάτο. Τις φοράτε και φεύγετε αμέσως για τις καλοκαιρινές σας βόλτες.\nΓυναικείες comfort παντόφλες από την Adam's σε μπεζ χρώμα από συνθετικό δέρμα εξαιρετικής ποιότητας με δερμάτινο πάτο για δροσερά και ξεκούραστα βήματα.\n24,65 € 29,00 € -15% Σε Απόθεμα\nAdam's Παντόφλες Πορτοκαλί\nΓυναικείες παντόφλες από την Adam's σε πορτοκαλί χρώμα από συνθετικό δέρμα εξαιρετικής ποιότητας με δερμάτινο πάτο. Αποτελούν μια ευκολοφόρετη και βολική επιλογή για κάθε ώρα της μέρας.\nΓυναικεία δερμάτινες χειροποίητες παντόφλες από την Adam's σε ταμπά απόχρωση. Θα γίνουν οι αγαπημένες σας το φετινό καλοκαίρι.\nAdam's Παντόφλες Ασημί - Zebra\nΓυναικεία δερμάτινες χειροποίητες παντόφλες από την Adam's σε ασημί - ζέβρα απόχρωση. Θα γίνουν οι αγαπημένες σας το φετινό καλοκαίρι.\nPlakton Bolero Sprinter 2 Παντόφλες Καφέ\nΓυναικείες comfort παντόφλες από συνθετικό δέρμα, σε καφέ απόχρωση και εξαιρετικά αναπαυτικό πάτο. Τις φοράτε και φεύγετε αμέσως για τις καλοκαιρινές σας βόλτες.\nPlakton Beta Carmen Παντόφλες Μαύρο\nΓυναικείες comfort παντόφλες plakton σε μαύρο χρώμα από ανθεκτικό συνθετικό δέρμα με απαλή επένδυση και ενδιάμεση σόλα από φελλό. Ευκολοφόρετα και τόσο αναπαυτικά που δεν θα μπορείτε να τα αποχωριστείτε.\n36,97 € 43,50 € -15% Προϊόν διαθέσιμο με διαφορετικές επιλογές\nPlakton Bombay Sprinter 2 Παντόφλες Καφέ\nΓυναικείες comfort παντόφλες plakton σε καφέ χρώμα από ανθεκτικό συνθετικό δέρμα με απαλή επένδυση και ενδιάμεση σόλα από φελλό. Ευκολοφόρετα και τόσο αναπαυτικά που δεν θα μπορείτε να τα αποχωριστείτε.\n31,02 € 36,50 € -15% Προϊόν διαθέσιμο με διαφορετικές επιλογές\nPlakton Bom Charol Παντόφλες Μαύρο\nΓυναικείες comfort παντόφλες plakton σε μαύρο χρώμα από ανθεκτικό συνθετικό δέρμα λουστρίνι με απαλή επένδυση και ενδιάμεση σόλα από φελλό. Ευκολοφόρετα και τόσο αναπαυτικά που δεν θα μπορείτε να τα αποχωριστείτε.\n29,32 € 34,50 € -15% Σε Απόθεμα\nPlakton Bombay Sprinter 2 Παντόφλες Μαύρο\nΓυναικείες παντόφλες από την Adam's σε ταμπά χρώμα από συνθετικό δέρμα εξαιρετικής ποιότητας με δερμάτινο πάτοκαι ενιαίο τακούνι 5εκ. Αποτελούν μια ευκολοφόρετη και βολική επιλογή για κάθε ώρα της μέρας.\nTamaris Παντόφλες Πορτοκαλί\nΓυναικείες παντόφλες από την Tamaris σε πορτοκαλί χρώμα και In-fashion θηλυκό σχέδιο που θα λατρέψετε. Από δέρμα suede, με σταθερό τακούνι ύψους 4εκ.